title: Mika Viinanen

text: Viinanen on Turun Palloseuran kasvatti. Hän kuului TPS:n A-nuorten parhaimmistoon ja teki kaudella 1999–2000 37 ottelussa tehot 26+21=47. A-nuorissa hän voitti mestaruuden, hopean ja pronssin. Viinanen ei kuitenkaan saanut paikkaa TPS:n SM-liigajoukkueesta, joten hän pelasi kauden 2000–2001 Vaasan Sportin Mestis-joukkueessa. Kaudeksi Viinanen siirtyi Rauman Lukkoon. Kaudet 2004–2007 hän pelasi Tapparassa ja kaudet 2007–2009 hän pelasi jälleen Rauman Lukossa, jonka jälkeen kauden Oulun Kärpissä. Pelattuaan kauden Kärpissä Viinanen siirtyi heinäkuussa 2010 KHL-seura Traktor Tšeljabinskiin. Sopimus kattoi kauden 2010–2011.


title: Mika Viinanen

text: Viinanen ei pelannut Tšeljabinskissä koko kautta vaan hän siirtyi kesken kauden Elitserienin Timrå IK:hon. Timråsta Viinanen palasi kaudeksi 2011–2012 TPS:an. TPS:ssa hän pelasi tammikuulle 2012 asti, jolloin TPS vuokrasi hänet loppukaudeksi Sveitsin kakkostasolla pelaavaan EHC Vispiin. Kauden viimeisessä SM-liigaottelussaan hän teki SM-liigauransa 200:nnen pisteensä.


title: Mika Viinanen

text: Viinanen oli alkukauden 2012–2013 pelaamatta, mutta sai tammikuussa 2013 loppukauden kattavan sopimuksen Ilvekseen. Viinanen lopetti uransa kevääseen 2013.


title: Mika Viinanen

text: Viinanen on naimisissa Reetta Viinasen kanssa, joka toimi hetken aikaa TPS:n markkinointikoordinaattorina. Mika Viinanen pelasi tuolloin Lukossa.


title: Jarkko Pyymäki

text: Jarkko Pyymäki (s. 1. helmikuuta 1982 Nokia) on suomalainen jääkiekkoilija. Pelipaikka kentällä on hyökkääjä.


title: Jarkko Pyymäki

text: Pyymäki oppi pelaamaan Nokialla mutta voitti naapurikaupungin Tapparan riveissä C-nuorten mestaruuden 1998. Hän piti yhden "välivuoden" mutta palasi takaisin kirvesrintojen junioreihin ja oli voittamassa taas kultaa vuonna 2001, nyt A-nuorissa. Kaudella 2002–2003 oli A:ssa joukkueensa paras pistemies saldolla 12+17=29 33 ottelussa. Nousi Tapparan liigaryhmään kaudeksi 2003–2004 ja on pysynyt siinä nyt neljä kautta. Nelosketjulaisen tehokkain kausi oli 2004–2005, jolloin syntyi 36 ottelussa 3+2 pistettä ja kahdeksassa playoff-pelissäkin kaksi syöttöpinnaa. Kahdella ensimmäisellä liigakaudellaan haki välillä myös pelituntumaa Mestiksen Kiekko-Vantaan riveistä neljän ottelun verran kummallakin kaudella.


title: Jarkko Pyymäki

text: Hän pelasi kauteen 2009–2010 pääosassa Tapparassa, vaikka pelasi myös välissä yhden kauden SaiPassa. Kesällä 2010 hän solmi sopimuksen Mestiksen LeKin kanssa. Pyymäki palasi Tapparaan lokakuussa 2011, kun Tappara hankki hänet LeKistä korvaamaan loukkaantunutta Tuomas Vänttistä. Pyymäki pelasi loppukauden Tapparassa ja kauden jälkeen hän teki vuoden sopimuksen LeKin kanssa. 2014 Pyymäki palasi kotikaupunkiinsa pelaamaan Nokian Pyryssä Suomi-sarjaa. Hän toimiikin kaudella 2014–2015 ja edelleen 2015–2016 joukkueen kapteenina


title: Robert Fisk

text: Robert Fisk (s. 12. heinäkuuta 1946 Maidstone, Kent) on brittiläinen, jo yli 30 vuotta Libanonin Beirutissa asunut toimittaja ja The Independent -sanomalehden Lähi-idän kirjeenvaihtaja ja asiantuntija vuodesta 1989. Hänet tunnetaan kriittisestä suhtautumisestaan muun muassa Irakin sotaan. Fisk on myös kirjoittanut kriittisiä näkökulmia muun muassa korruptoituneista hallitsijoista arabimaissa sekä Turkin armenialaisten kansanmurhan kiistämisestä. Hän on saanut urastaan lukuisia brittiläisiä ja kansainvälisiä palkintoja.


title: Robert Fisk

text: Journalistin tehtäväksi Fisk näkee valtaapitävien tarkkailemisen ja haastamisen.


title: Robert Fisk

text: Fiskin isä palveli Britannian armeijassa ensimmäisen maailmansodan aikaan. Fisk syntyi vuonna 1946 ja varttuessaan hän luki innokkaasti ulkomaita käsittelevät uutiset konservatiivisesta The Daily Telegraphista, jota hänen isänsä tilasi. Fisk kertoo Alfred Hitchcockin elokuvan "Ulkomaankirjeenvaihtaja" innostaneen häntä journalistiksi. Koulussa Fisk kertoo lukeneensa The Timesia joka iltapäivä ja lukeneensa innolla Hruštšovin puheen, joka käsitteli Stalinin tyranniaa. Fisk voitti koulunsa Current Affairs -palkinnon ja oli vakaasti päättänyt ryhtyä journalistiksi. Isä yritti suostutella pojasta lakimiestä tai lääkäriä, mutta aina kun asia otettiin esiin, Robert poistui huoneesta. Asia tuli esiin perheen ystävän kanssa käydyssä keskustelussa, kun Robertin isä kysyi ystävältä, mikä pojasta pitäisi tulla. Ystävä sanoi Robertille: "Kuvittele itsesi oikeussaliin. Näetkö itsesi lakimiehenä vai istumassa toimittajien aitiossa?" Robert vastasi olevansa toimittajien aitiossa. "Hänestä tulee journalisti", vastasi ystävä Robertin isälle.


title: Robert Fisk

text:
Kirjoitettuaan ensin kolme vuotta New Castle Evening Chronicleen ja Sunday Expressiin Fisk siirtyi The Timesin kirjeenvaihtajaksi Pohjois-Irlantiin. Ollessaan vuonna 1976 Portugalissa hän sai kirjeen lehden ulkomaantoimituksesta. Lähi-idän kirjeenvaihtajan paikka oli vapautunut ja sitä tarjottiin 29-vuotiaalle Fiskille. Fisk vastasi kutsuun myöntävästi, ja siitä lähtien hän on raportoinut Lähi-idästä kriisialueiden tapahtumista aina Algerian vapaussodasta Libanonin kriiseihin ja Irakin sotaan. Fisk on noussut työnsä ansiosta arvostetuksi toimittajaksi ja asiantuntijaksi. Toisin kuin monet muut toimittajat, Fisk lähtee tapahtumien keskipisteeseen, mikä on ollut todella vaarallista. Esimerkkinä voidaan mainita Afganistanin sota ja vuosi 2001, jolloin Fisk joutui paikallisten pakolaisten hyökkäyksen kohteeksi. Yhdysvaltalainen B-52-pommikone oli juuri tappanut suuren joukon afgaaneja, ja länsimaaleisena Fisk sai vihat päälleen. Hän pelastui islamilaisen uskonoppineen väliintulon ansiosta. Fisk kertoo olleensa Irakin sodan aikaan Bagdadissa, kun ensimmäiset ohjukset lensivät hänen päänsä yli ja iskeytyivät kaupunkiin.
Fisk esiintyi Ylen dokumentissa 2006 Libanonin konfliktin aikaan ja totesi Israelin iskun Khiamin YK-asemaan olleen täysin tahallinen ja vaati, että Suomen on selvitettävä, kuka ampui ohjuksen ja haastettava tämä henkilö sotaoikeuteen suomalaisen sotilaan murhasta.


title: Robert Fisk

text: Fisk on kirjoittanut useita kirjoja. Tuotantoa ei ole suomennettu. Merkittävin hänen kirjansa lienee yli 1 300 sivua käsittävä "The Great War for Civilization: The Conquest Of The Middle-East" (2005).


title: Robert Fisk

text: Fisk haastatteli uransa aikana kolme kertaa Osama bin Ladenia.


title: Robert Fisk

text: Fiskillä on englannin kielen ja valtiotieteiden tutkinto yliopistosta.


title: Riverton (Manitoba)

text: Riverton on 537 asukkaan kylä Manitoban provinssissa Kanadassa. Se sijaitsee Winnipegjärven eteläaltaan länsirannalla noin 110 kilometriä pohjoiseen Winnipegistä. Kylän pääelinkeino on kalastus, muita elinkeinoja ovat maanviljely, palvelualat sekä pienteollisuus. Kylä on myös jääkiekkoilija Reggie Leachin kotikaupunki.


title: Riverton (Manitoba)

text: Kylän kautta kulkee myös Winnipegjärven rannalla sijaitseviin pohjoisiin kyliin johtava talvitie, ja se sijaitsee myös Hecla Islandiin johtavan maantien varrella. Kylä on tärkeä pysähdyspaikka kesäasunnoilleen ja Hecla–Grindstone Provincial Parkin luonnonpuistoon matkaaville ihmisille. Kylässä sijaitsee myös Sandy Bar -hiekkaranta.


title: Riverton (Manitoba)

text: Kalastuselinkeino on edelleen voimissaan kylässä toimivan Freshwater Fish Marketing Corprationin ansiosta. Yrityksen kalanpakkaamo sijaitsee Icelandic River -joen alajuoksulla kylän keskustan tuntumassa. Kylään johti myös Canadian Pacific Railwayn sivuradan päätepiste, mutta sittemmin rata on purettu. Kylässä toimi pientelakka Riverton Boat Works, joka on rakentanut useita Winnipegjärvellä käytetyistä rahtialuksista.


title: Riverton (Manitoba)

text: Riverton on myös eräs Kanadan ensimmäisistä islantilaisten siirtolaisten asuttamista paikkakunnista. Myöhemmin alueelle on muuttanut myös ukrainalaisia, puolalaisia, saksalaisia, unkarilaisia sekä mennoniittejä. Alueen alkuperäiset asukkaat ovat olleet cree-intiaaneja sekä métisitejä, joiden jälkeläiset asuvat edelleen kylän ympäristössä.


title: Radiohorisontti

text: Radiohorisontti on teoreettinen etäisyys, jolla pisteestä A korkeudelta formula_1 lähtevä radioaalto etenee esteettä pisteeseen B joka on korkeudella formula_2 kaarevan maapallon pinnasta.


title: Radiohorisontti

text: Etäisyys viivasuoralle etenemiselle olisi formula_3. Mutta koska maanpinnan lähdeisyydessä oleva ilmakehän troposfäärin tiheys pienenee korkeuden lisääntyessä, niin erityisesti VHF ja UHF taipuvat hieman maapalloa kohti. Edellä mainittuun kaavaan tämä aiheuttaa noin 15 %:n lisäyksen, joten radiohorisontin etäisyyden kaavaksi saadaan


title: Teemu Virkkunen

text:
Teemu Virkkunen (s. 13. tammikuuta 1979 Haukipudas) on oululaislähtöinen jääkiekkoilija, joka pelasi ensimmäisen täyden kauden aikuisten sarjoissa Kärppien Mestis-joukkueessa kaudella 1999–2000. Oulusta tie vei seuraavaksi Espooseen jossa ensimmäisellä liigakaudella syntyivät tehot 8+11. Kaksi seuraavaa kautta menivätkin sitten varsin vaisusti ja ennen siirtorajan umpeutumista keväällä 2003 Virkkunen löysi itsensä Lappeenrannasta.
Kaudelle 2003–2004 Virkkunen siirtyi Ässien rosteriin, jossa vastuuta tuli aivan toiseen malliin kuin Espoossa. Kausi oli Virkkusen läpimurto ja kauden saldo 56 ottelusta oli 13 maalia ja 14 syöttöä. Seuraavakin kausi vierähti Porissa ja tehot olivat samaa luokkaa. Kahden Porin vuoden jälkeen Virkkunen siirtyi Tampereelle Tapparan joukkueeseen. Syynä siirtoon oli Virkkusen itsensä mukaan halu edelleen kehittyä pelaajana. Tapparassa kaudet menivät lähinnä loukkaantumisista toipumisessa ja nelosketjussa pelatessa, joten Virkkunen palasikin kaudeksi 2007–2008 Poriin hakemaan Ässistä uutta nousua uralleen. Loukkaantumiset kuitenkin jatkuivat Ässienkin paidassa ja Ässäfanit antoivatkin Virkkuselle lempinimen "Jääkiekon Jari Litmanen" jatkuvien ja erikoistenkin loukkaantumisten takia.


title: Teemu Virkkunen

text: Kaudella 2009–2010 Virkkunen pelasi kaksi ottelua Tšekin Extraligan BK Mladá Boleslavissa.


title: Teemu Virkkunen

text: Virkkunen on urallaan pelannut U18 EM-kisoissa vuonna 1997 sekä U20 MM-kisoissa 1999. Aikuisten maajoukkueessa Virkkunen on pelannut vain yhden harjoitusottelun.


title: Greatest Hits (2Pac)

text: Greatest Hits on Tupac Shakurin kokoelma-tupla-cd, jonka Death Row Records ja Amaru Entertainment julkaisivat vuonna 1998, kaksi vuotta hänen kuolemansa jälkeen. Albumi sisältää Tupacin parhaimpina pidettyjä kappaleita vuosilta 1991-1996, joitakin kappaleita on uudelleen editoitu ja remixattu. Vanhojen listahittien lisäksi kokoelmalla julkaistiin myös neljä ennenjulkaisematonta 2Pac-kappaletta: "God Bless the Dead" (omistettu Biggie Smallsille, jolla ei tarkoiteta The Notorious B.I.G.:tä), "Troublesome '96", "Unconditional Love" ja listahitti "Changes", joka on yksi Tupacin tunnetuimmista kappaleista ja samalla ainut postuumisti saavutettu Grammy Award ehdokkuus kategoriassa Best Rap Solo Performance. Albumilla julkaistiin myös paljon kohua herättänyt ja tätä ennen vain "How Do You Want It" -singlen (1996) B-puolella julkaistu kuuluisa "Hit 'Em Up". Avausviikolla albumi sijoittui sijalle 5 myyden 268,000 kopiota.


title: Greatest Hits (2Pac)

text: Albumi oli parhaimmillaan sijalla 3 U.S. Billboard 200 listalla. Suomen virallisella top-40-listalla albumi debytoi vuonna 1999 sijalla 30 ja ylsi parhaimmillaan sijalle 10. Albumi oli viikkojen 14–37 välisenä aikana yhteensä 20 viikkoa top-40:ssä.


title: Greatest Hits (2Pac)

text: Albumi saavutti vuonna 2011 10 miljoonan myydyn albumin rajan, ollen näin Shakurin ensimmäinen timantti rajan rikkonut albumi.


title: Greatest Hits (2Pac)

text: CD 1:CD 2:


title: Sami Venäläinen

text: Sami Venäläinen (s. 14. lokakuuta 1981 Kangasala) on suomalainen jääkiekkoilija, joka pelasi viimeksi SaiPan riveissä kaudella 2015–2016. Hän on pelipaikaltaan oikea laitahyökkääjä ja laukoo oikealta. Venäläinen pelaa useimmiten rikkovassa roolissa alemmissa ketjuissa.


title: Sami Venäläinen

text: Venäläinen aloitti jääkiekon pelaamisen 6-vuotiaana Kangasalan Kisassa, mutta hän pelasi suurimman osan junioriurastaan kuitenkin Tapparassa. Venäläinen voitti joukkueessa C-nuorten Suomenmestaruuden vuonna 1998 ja pronssia vuonna 1997. NHL-joukkue Phoenix Coyotes varasi hänet kahdeksannella kierroksella 249. pelaajana kesällä . Venäläinen debytoi SM-liigassa seuraavalla kaudella 2000–2001, joka toi hänelle 36 runkosarja- ja yhdessä playoff-ottelussa yhden syöttöpisteen. Venäläinen teki liigadebyyttinsä kauden avauskierroksella 14. syyskuuta 2000 paikallisvastustaja Tampereen Ilvestä vastaan. Suurimman osan kaudestaan lähinnä 13. hyökkääjänä pelannut Venäläinen voitti kauden päätteeksi SM-hopeaa. Suurimman osan kaudestaan hän pelasi kuitenkin Tapparan A-nuorissa, joissa Venäläinen voitti kauden päätteeksi Suomenmestaruuden. Syyskuussa 2001 Venäläinen teki kaksivuotisen jatkosopimuksen Tapparan kanssa.


title: Sami Venäläinen

text: Kaudella 2001–2002 Venäläinen murtautui Tapparan SM-liigajoukkueeseen ja sai luottoa päävalmentaja Jukka Rautakorvelta. Hän pelasi alkukaudella kärkiketjuissa Janne Ojasen rinnalla, mutta vietti loppukautensa lähinnä kolmosketjussa. Venäläinen teki kauden aikana kauden kaikissa 56 runkosarjaottelussa tehot 5+8=13 sekä kymmenessä playoff-ottelussa yhden syöttöpisteen. Hänen liigauransa avausmaali syntyi 25. lokakuuta 2001 paikallisottelussa Ilvestä vastaan. Venäläisen osuma jäi Tapparan 3–2-voittoon päättyneen ottelun ratkaisumaaliksi. Hän voitti kauden päätteeksi SM-hopeaa. Kausi 2002–2003 päättyi puolestaan Suomenmestaruuteen. Tammikuussa 2003 Venäläinen teki kaksivuotisen jatkosopimuksen Tapparan kanssa.


title: Sami Venäläinen

text: Kaudella 2003–2004 Venäläinen nousi Tapparan ykkösketjuun ja teki runkosarjassa 56 ottelussa tehot 18+15=33, joilla hän oli joukkueen paras pistemies ja jakoi sisäisen maalipörssin voiton Marko Ojasen kanssa. Venäläinen avasi maalitilinsä pudotuspeleissä kaikkien aikojen ensimmäistä kertaa SM-liigassa pelatun "Villi kortti" -kierroksen toisessa ottelussa 9. maaliskuuta 2004 Espoo Bluesia vastaan, jolloin hän teki Tapparan 1–4-voittoon päättyneen ottelun ratkaisumaalin. Blues vei ottelusarjan kuitenkin voitoin 2–1. Tammikuussa 2004 Venäläinen jatkoi sopimustaan joukkueen kanssa vuodella. Kaudella 2004–2005 hän teki runkosarjassa 11 tehopistettä. Varsinkin Venäläisen alkukausi oli vaikea. Kaudella 2005–2006 hän paransi peliään, nousi takaisin Tapparan kärkiketjuihin ja teki 22 tehopistettä. Joulukuussa 2005 Venäläinen teki kolmivuotisen jatkosopimuksen joukkueen kanssa.


title: Sami Venäläinen

text: Venäläinen pelasi kauden 2006–2007 lähinnä Tapparan ykkösketjussa Stefan Öhmanin ja Petri Kontiolan rinnalla. Hän oli 14 osumallaan joukkueen kolmanneksi paras maalintekijä Quinn Hancockin kanssa. Venäläinen onnistui tekemään liigauransa ensimmäisen kypärätempun 4. tammikuuta 2007 Porin Ässiä vastaan. Hänen toinen osumansa ratkaisi Tapparalle 8–2-murskavoittoon päättyneen ottelun. Venäläinen palkittiin "Ilta-Sanomien" kahden tähden tähtipelaajana. Kaudella 2007–2008 hän esiintyi ajoittain Tapparan ykkösketjussa Janne Ojasen ja Timo Koskelan rinnalla. Venäläinen vietti kautensa kuitenkin suurimmaksi osaksi alemmissa ketjuissa, mutta hän onnistui roolistaan huolimatta kuitenkin tekemään kauden aikana 16 osumaa. Venäläinen voitti kauden päätteeksi SM-pronssia.


title: Sami Venäläinen

text: Venäläinen ei jatkanut Tapparassa enää viimeistä sopimuskauttaan 2008–2009, vaan hän siirtyi suuremman roolin perässä kaksivuotisella sopimuksella Turun Palloseuran riveihin. Venäläisen toinen sopimuskausi 2009–2010 päättyi Suomenmestaruuteen. Hän teki TPS:n kanssa vuoden mittaisen jatkosopimuksen maaliskuussa 2010. Kaudella 2010–2011 joukkueensa kapteenistoon noussut Venäläinen kuului heikon kauden pelanneen TPS:n suurimpiin onnistujiin ja teki SM-liigan yhden kauden piste-ennätyksensä tehoilla 10+24=34, joilla hän oli joukkueen paras syöttäjä ja toiseksi paras pistemies Antti Erkinjuntin kanssa.


title: Sami Venäläinen

text: Kaudeksi 2011–2012 Venäläinen palasi kaksivuotisella sopimuksella kasvattajaseuraansa Tapparaan. Hänestä tuli joukkueen varakapteeni. Kaudella 2012–2013 Venäläinen jäi Tapparassa pieneen rooliin ja hän pelasi kauden aikana myös kahdeksan ottelua lainalla Mestis-joukkue Lempäälän Kisassa. Venäläinen putosi kevätkaudella Tapparan kokoonpanosta ja sai ratkaisupeleissä näytönpaikan, kun Aleksander Barkov ja Chris Connolly loukkaantuivat. Venäläinen voitti kauden päätteeksi SM-hopeaa ja teki toukokuussa 2013 vuoden mittaisen jatkosopimuksen Tapparan kanssa. Pelaajasopimus purettiin elokuussa. Venäläinen siirtyi kauden 2013–2014 kynnyksellä toistaiseksi voimassa olleella sopimuksella LeKiin, kunnes hän siirtyi lokakuussa 13. joulukuuta asti ulottuvalla sopimuksella Saimaan Palloon. Venäläisen sopimuksessa oli optio loppukaudesta, joka käytettiin joulutauon alettua. Toukokuussa 2014 hän teki vuoden mittaisen jatkosopimuksen SaiPan kanssa. Helmikuussa 2015 Venäläisen sopimusta jatkettiin taas vuodella. Venäläinen jakoi kaudella 2015–2016 pudotuspeleissä SaiPan sisäisen tehotilaston voiton Ville Hämäläisen kanssa lukemalla +2.


title: Sami Venäläinen

text: Venäläinen siirtyi kaudeksi 2016–2017 vuoden mittaisella sopimuksella Saksan DEL-liigan nousijajoukkue Fischtown Pinguinsin riveihin. Sopimuksesta huolimatta Venäläinen ei kuitenkaan pelannut ainuttakaan peliä Saksassa.


title: Sami Venäläinen

text: Venäläinen pelasi alle 20-vuotiaiden MM-kilpailuissa vuonna 2001 voittaen hopeaa sekä alle 18-vuotiaiden MM-kilpailuissa vuonna 1999 voittaen maailmanmestaruuden. Suomen A-maajoukkueeseen hän sai ensituntumaa, kun Venäläinen valittiin Suomen ensimmäiseen MM-leiriryhmään vuoden 2004 turnaukseen ja hän teki A-maajoukkuedebyyttinsä näin ollen 1. huhtikuuta 2004 Joensuussa Venäjää vastaan.


title: Sami Venäläinen

text: Yhteensä Venäläinen on pelannut kolme A- 26 nuorten ja 11 poikien maaottelua.


title: Sami Venäläinen

text: Venäläinen pelaa myös Rullakiekon SM-liigaa Pahalammen joukkueessa. Hän harrasti yläasteikäiseksi asti myös jalkapalloa. Hän on suorittanut urheiluluokalla hotelli-, ravintola- ja suurtalousalan tutkinnon sekä myynnin ammattitutkinnon ja datanomin tutkinnon.


title: Radion kamarikuoro

text: Radion kamarikuoro oli Yleisradion rahoituksella 1962–2005 toiminut suomalainen ammattilaiskuoro. Perustajansa Harald Andersénin jälkeen sen pitkäaikaisina johtajina toimivat Ilmo Riihimäki, Eric-Olof Söderström ja Timo Nuoranne. Ulkomaisista kapellimestareista kuoroa vierailivat johtamassa muun muassa Eric Ericson, Tõnu Kaljuste ja Andrew Lawrence-King.


title: Radion kamarikuoro

text: Radion kamarikuoro teki paljon yhteistyötä Radion sinfoniaorkesterin kanssa sekä levytti viimeisinä vuosinaan koko Einojuhani Rautavaaran kuorotuotannon. Vuonna 1995 Suomen Säveltäjät ry myönsi kuorolle Madetoja-palkinnon ansioista suomalaisen musiikin esiintuojana.


title: Radion kamarikuoro

text: Yleisradion lakkautettua Radion kamarikuoron rahoituksen toukokuussa 2005 perustettiin sen toimintaa jatkamaan Radion kamarikuoron laulajat ry sekä pääosin sen jäsenistä koostuva Helsingin kamarikuoro.


title: Stefan Öhman

text: Stefan Öhman (s. 5. toukokuuta 1976 Örnsköldsvik, Ruotsi) on ruotsalais-suomalainen jääkiekkoilija. Pelipaikaltaan Öhman on keskushyökkääjä, mutta pystyy pelaamaan myös laitahyökkääjänä. Hän siirtyi kaudeksi 2011–2012 Ruotsin toisella sarjatasolla pelaavaan IK Oskarshamniin.


title: Stefan Öhman

text: Öhman pelasi ensimmäiset Elitserien-pelinsä MODOn riveissä kaudella 1996–1997, vaikka edellisellä kaudella olikin jo pelannut ensimmäiset miesten pelinsä Ruotsin I divisioonan Björklövenissä. Vuoden MODO-vierailun jälkeen Öhman palasi kahdeksi kaudeksi Björklöveniin, jota oli nostamassa Elitserieniin. Kaudet 1999–2003 hän pelasi jälleen MODOssa.


title: Stefan Öhman

text: Öhman siirtyi SM-liigaan kaudella 2003–2004, kun hän teki Tapparan kanssa vuoden sopimuksen. Tapparassa Öhman pelasi neljä kautta ja teki viimeisellä kaudellaan ennätystehonsa 22+23. Blues teki sopimuksen ruotsalaishyökkääjän kanssa keväällä 2007. Öhman sai Suomen kansalaisuuden kesällä 2007.


title: Stefan Öhman

text: Öhman pelasi neljä kautta myös Bluesissa. Tuona aikana hän voitti kaksi SM-hopeaa: kaudella 2007–2008 ja kaudella 2010–2011. Yhteensä Öhman pelasi SM-liigassa 419 ottelua ja teki niissä 264 pistettä. Kahdeksan Suomen-kauden jälkeen Öhman palasi kotimaahansa, kun hän teki kahden vuoden sopimuksen IK Oskarshamnin kanssa.


title: Stefan Öhman

text: Stefanin veli Jens Öhman on myös entinen Elitserien-tason jääkiekkoilija.


title: Herttakaksikko

text: Herttakaksikko ("Neottia cordata") on pienikokoinen, pohjoisen havumetsävyöhykkeen kämmekkälaji, joka on saanut nimensä herttamaisista lehdistään. Sitä tavataan kosteista ja soistuvista kuusimetsistä.


title: Herttakaksikko

text: Herttakaksikko kasvattaa hennon, 10–20 cm korkean varren. Sillä on vaakajuurakko, jonka hentojen rönsyjen avulla kasvi leviää kasvullisesti. Nimensä laji on saanut lehtiensä perusteella. Varren alaosassa on yleensä vastakkain asettuneina kaksi leveän herttamaista, 1–2,5 cm pituista lehteä. Kukattomassa varressa lehdet ovat varren päässä. Varren latvassa oleva kukinto on lyhyt, harsu tähkä, jossa on 3–10 kukkaa. Kukat ovat pieniä, noin 5 mm leveitä ja väriltään rusehtavan tai punertavan vihreitä. Kukan huomiota herättävin osa on kapea- ja suippoliuskainen, kannukseton huuli, joka on 2–3 kertaa muiden kehälehtien pituinen ja kärjestään kaksiliuskainen. Kukka tuoksuu epämiellyttävälle, ja haju muistuttaa lähinnä pilaantunutta ruokaa. Herttakaksikko kukkii Suomessa kesä-elokuussa. Näkyvää kukinta-aikaa pidentää se, että teriö pysyy tuoreena vielä siementen kypsyessäkin. Kasvin hedelmä on kellertävä, pystyhkö ja pullea kota.


title: Herttakaksikko

text: Vaikka laji tunnettaan yhä paremmin nimellä "Listera cordata", on sen osoitettu olevan hyvin läheistä sukua pesäjuurelle ("Neottia nidus-avis"), jolloin nimistösääntöjen mukaisesti "kaksikot" (ent. "Listera") siirretään aikaisemmin kuvattuun sukuun "Neottia".


title: Herttakaksikko

text: Herttakaksikko on levinneisyydeltään sirkumboreaalinen; toisin sanoen sitä esiintyy pääasiassa pohjoisen pallonpuoliskon havumetsävyöhykkeellä. Euroopassa sitä tavataan Britteinsaarilta, Fennoskandiasta, Pohjois-Saksasta ja -Puolasta, Baltiasta ja Venäjän pohjois- ja keskiosissa Länsi-Siperiaan saakka. Keski- ja Etelä-Euroopassa laji kasvaa vuoristometsissä muun muassa Alpeilla, Balkanilla sekä Kaukasuksen alueella. Herttakaksikon levinneisyysalue jatkuu Venäjän Tyynenmeren rannikolta Alaskaan, Kalliovuorille sekä Kanadaan. Lajia kasvaa myös Grönlannissa ja Islannissa.


title: Herttakaksikko

text: Suomessa herttakaksikkoa voi löytää lähes koko maasta. Yleisimmillään se on Kainuussa ja Lapissa. Pienen kokonsa ja vaatimattoman ulkonäkönsä takia laji on kuitenkin vaikeasti havaittavissa. Etelä- ja Keski-Suomessa laji on viime vuosikymmeninä taantunut.


title: Herttakaksikko

text: Herttakaksikkoa voi löytää metsistä lähes koko Suomesta, useimmiten kosteista ja soistuvista kuusimetsistä sammalen seasta. Kasvi muodostaa yleensä harvahkoja kasvustoja juuren rönsyjen avulla. Lajia ei voida pitää selvänä kalkinkarttajana tai -vaatijana.


title: Herttakaksikko

text: Kukkia pölyttävät useimmiten sienisääsket ("Mycetophylidae") ja harsosääsket ("Sciaridae").


title: Helsingin kamarikuoro

text: Helsingin kamarikuoro on vuonna 2005 perustettu, ammattilaulajista koostuva sekakuoro. Kuoro jatkaa vuonna 1962 perustetun ja vuonna 2005 lakkautetun Radion kamarikuoron toimintaa. Kuoron taiteellisena johtajana toimii Nils Schweckendiek.


title: Quinn Hancock

text: Quinn Hancock (s. 8. toukokuuta 1977 Rock Creek, Kanada) on kanadalainen jääkiekkoilija. Hänen pelipaikkansa on keskushyökkääjä ja hän siirtyi tammikuussa 2013 2. Bundesliigan Hannover Indiansiin.


title: Quinn Hancock

text: Kanadalaiseen tapaan hän aloitti kiekkoilun nuorena ja nousi kaudeksi 1994–1995 yhteen pääjunioriliigoista Western Hockey Leagueen. Hancock pelasi neljä kautta junioreissa. Hänen paras juniorikautensa oli hänen viimeinen kausi, kun hän pelasi Prince George Cougarsissa kaudella 1997–1998. Hancock rikkoi kauden aikana joukkueensa yhden kauden maali-, syöttö- ja piste-ennätyksen, kun hän teki tehot 54+58.


title: Quinn Hancock

text: Hancock siirtyi ammattilaiseksi kaudeksi 1998–1999, jolloin hän pelasi Worcesterin AHL-joukkueen ja Peorian ECHL-seuran välillä. Samoin kaksi seuraavaa kautta kuluivat osin pääfarmisarjatasolla ja osin alemmalla farmitasolla. Hancock siirtyi Eurooppaan kaudeksi 2001–2002. Hän pelasi kauden Saksan liigan Augsburgissa. Syksyllä 2002 Hancock siirtyi SM-liiga-seura Rauman Lukkoon.


title: Quinn Hancock

text: Lukossa Hancock pelasi kaksi kautta. Jälkimmäisellä kaudellaan Hancock teki 44 tehopistettä ja oli Lukon paras pistemies. Kaudeksi 2004–2005 Hancock siirtyi Lukosta Jokereihin. Jokereissa hän pelasi vain yhden kauden, mutta Hancock jatkoi myös seuraavalla kaudella Suomessa ja siirtyi Tapparaan kaudeksi 2005–2006. Hancock kuului Tapparan runkopelaajiin heti ensimmäisellä kaduellaan ja keräsi 42 pistettä. Kahden Tappara-kauden jälkeen Hancock siirtyi kuitenkin lokakuussa 2007 Ruotsiin Södertäljeen kesken sopimuskautensa.


title: Quinn Hancock

text: Södertäljessä Hancock pelasi kauden 2007–2008 loppuun. Hän palasi Suomeen kesken kauden 2008–2009, kun hän teki loppukauden mittaisen sopimuksen Jokereiden kanssa. Kesällä 2009 Hancock vaihtoi jälleen joukkuetta, kun hän teki sopimuksen DEL-liigan Iserlohn Roostersin kanssa. Seuraavaksi kaudeksi hän siirtyi Itävallan pääsarjan EC Graz 99ersiin ja kaudeksi 2011–2012 Tanskan pääsarjan SønderjyskE Ishockey -seuraan. Tanskassa Hancock voitti sarjan pronssimitalin.


title: Lavr Kornilov

text: Lavr Georgijevitš Kornilov (, 30. elokuuta 1870 Ust-Kamenogorsk – 13. huhtikuuta 1918 lähellä Jekaterinodaria) oli tsaarin Venäjän armeijan vanhempi kenraali ja kasakka. Heinäkuussa 1917 hänet nimitettiin Venäjän armeijan ylipäälliköksi. Hän teki epäonnistuneen vallankaappausyrityksen Venäjän väliaikaista hallitusta vastaan syyskuussa 1917.


title: Lavr Kornilov

text: Kornilov syntyi Ust-Kamenogorskissa nykyisessä Kazakstanissa. Hänen isänsä oli kasakka ja äitinsä eri tietojen mukaan joko kazakki tai kalmukki. Sotilasuransa huipulla ollessaan Kornilov korosti avoimesti eksoottista etnistä taustaansa.


title: Lavr Kornilov

text: Kornilov oli voimakastahtoinen ammattiupseeri, joka osallistui everstiluutnanttina 1905 Venäjän–Japanin sotaan ja toimi 1907–1911 Venäjän sotilasattaseana Pekingissä. Hän komensi ensimmäisessä maailmansodassa Venäjän 48. divisioonaa eteläisellä rintamanosalla vuonna 1915. Hän jäi haavoittuneena itävaltalaisten vangiksi Przemyslin luona maaliskuussa 1915, mutta tervehdyttyään hän pakeni seuraavana vuonna takaisin omien puolelle ja sai komentoonsa armeijakunnan. Kesällä 1917 hän hurjistui, kun hänen joukkojensa kurittomuus pakotti hänet perääntymään. Tällöin hän määräsi tykistön ampumaan omia karkaavia joukkojaan.


title: Lavr Kornilov

text: Vuoden 1917 helmikuun vallankumouksen jälkeen Kornilov koetti estää maansa armeijan hajaantumisen. Helmikuun vallankumouksen jälkeen hän oli aluksi Pietarin sotilaspiirin komentajana. Palattuaan rintamalle hän toimi Venäjän 8. armeijan päällikkönä kesäkuussa 1917 niin sanotun Kerenskin hyökkäyksen yhteydessä. Venäjän väliaikainen hallitus nimitti Kornilovin maan armeijan ylipäälliköksi 1. elokuuta (18. heinäkuuta) 1917. Häntä pidettiin ammattiupseerina, joka ei sekaantuisi politiikkaan.


title: Lavr Kornilov

text: Elo–syyskuussa 1917 Kornilov yritti kaapata vallan Pietarissa väliaikaiselta hallitukselta. Hän uskoi väliaikaisen hallituksen vievän maan kaaokseen. Väliaikaisen hallituksen johtaja Aleksandr Kerenski julisti Kornilovin erotetuksi 9. syyskuuta (27. elokuuta), mutta joutui pyytämään apua muun muassa bolševikkien punakaartilta saadakseen sotilasvallankaappauksen torjutuksi. Kornilov ei koskaan päässyt Pietariin saakka, koska rautatietyöläiset estivät hänen joukkojensa kuljetuksen. Hän antautui 14. (1.) syyskuuta ja hänet vangittin Byhoviin. Bolševikit kaappasivat vallan ja syrjäyttivät itse Kerenskin marraskuun alussa 1917.


title: Lavr Kornilov

text: Kornilov onnistui pakenemaan arestista Donille, missä hän oli kasakoiden atamaanin Aleksei Kaledinin suojeluksessa. Yhdessä kenraali Mihail Aleksejevin kanssa Kornilov perusti Novotšerkasskissa vuoden 1917 lopulla vapaaehtoisarmeijana tunnetun valkoisen armeijan, joka taisteli Venäjän sisällissodassa. Kornilovista tuli kyseisen armeijan komentaja. Kun bolševikkien joukot valtasivat Rostovin helmikuun lopussa 1918, Kornilov johti 4 000 miestä käsittäneet joukkonsa etelään kolme kuukautta kestäneelle kuuluisalle ”jäämarssille” talvisen Kubanin aron halki. Kornilov ryhtyi 10. huhtikuuta piirittämään Jekaterinodarin kaupunkia, mutta sai surmansa kolme päivää myöhemmin, kun vastapuolen tykistö sai onnekkaan täysosuman hänen päämajanaan toimineeseen maalaistaloon. Valkoisten jouduttua perääntymään bolševikit kaivoivat Kornilovin ruumiin haudasta ja polttivat sen roskakasassa. Kornilovin seuraajaksi vapaaehtoisarmeijan komentajana tuli Anton Denikin.


title: Teemu Laine

text: Teemu Laine (s. 9. elokuuta 1982 Helsinki) on suomalainen entinen jääkiekkoilija, pelipaikaltaan laitahyökkääjä. Hän pelasi viimeksi HV71:n joukkueessa SHL:ssä.


title: Teemu Laine

text: Laineen kasvattajaseura on Jokerit, jossa hän pelasi koko junioriuransa. SM-liigauransa hän aloitti Jokereissa, jossa hän pelasi kahdeksan kautta vuosina 1999–2004. New Jersey Devils varasi Laineen NHL:ään vuonna 2000 toisella kierroksella, vuorolla 39. Jokereista Laine siirtyi kolmeksi kaudeksi Tapparaan 2004–2007. Kaudella 2006–2007 Laine teki siihenastisen henkilökohtaisen piste-ennätyksensä, 30 pistettä, ja otti 136 rangaistusminuuttia.


title: Teemu Laine

text: Laine harrasti pikaluistelua SM-tasolla vuosina 1992–2000 ennen varaustaan NHL:ään. Hän edusti Helsingin Työväen luistelijoita. Hänen siskonsa Johanna Mäki (o.s. Laine) on monikymmenkertainen pikaluistelun Suomen mestari ja arvokisaedustaja.


title: Teemu Laine

text:
Kaudeksi 2007–2008 Laine siirtyi Turun Palloseuraan. Hän rikkoi edellisellä kaudella saavuttamansa piste-ennätyksen tekemällä 45 tehopistettä. Koko sarjan pistepörssissä Laine sijoittui kolmanneksitoista ja voitti "Veikkauksen vedonlyönnin kultainen kypärä" -palkinnon olemalla sarjan pelaajista useimman ottelun ajan joukkueensa paras pistemies.
Laine teki 11.10.–27.12.2007 peräti 21 ottelussa peräkkäin vähintään yhden pisteen ottelua kohden. SM-liigan pisin pisteputki on Raimo Helmisellä, 22 ottelua.


title: Teemu Laine

text: Laine pelasi kaudella 2007–2008 myös ensimmäiset aikuisten maaottelunsa Euro Hockey Tourin Moskovan-turnauksessa.


title: Teemu Laine

text: Seuraavalle kaudelle 2008–2009 Laine suuntasi Ruotsin Elitserieniin HV-71:een vuoden sopimuksella. Ensimmäisellä kaudellaan Laine pääsi seuransa HV-71:n mukana Elitserienin pudotuspeleissä aina loppuotteluihin saakka, häviten siellä kuitenkin Färjestadsille. Huhtikuussa 2010 Laine ratkaisi jääkiekon Ruotsin mestaruuden HV-71:lle ja oli pudotuspelien pistetilastossa jaetulla kolmannella sijalla 13 tehopisteellä (5+8).


title: Teemu Laine

text: Kesällä 2009 Laine teki HV-71:n kanssa kahden vuoden jatkosopimuksen, joka ulottui keväälle 2011 saakka. Kaudeksi 2011–2012 hän siirtyi KHL:aan. KHL:ssa Laine pelasi kaudet 2011–2014 edustaen Dinamo Minskia ja Donbass Donetskia. Ukrainalaisjoukkue Donbassa Donetskin jouduttua lopettamaan KHL:ssa Venäjän hyökättyä itä-Ukrainaan Laine siirtyi Ruotsin pääsarjaan, jossa pelasi HV71:n riveissä kolme kautta. Kaksi viimeistä kautta menivät kuitenkin suurelta osin loukkaantumisten merkeissä. Laine kykeni kahden kauden aikana pelaamaan vain 30 ottelua ja ennen kauden 2017–2018 alkua hän totesi ettei polvi kestä enää pelaamista.


title: Jonas Enlund

text: Jonas Enlund (s. 3. marraskuuta 1987 Helsinki) on suomalainen jääkiekkohyökkääjä, joka edustaa KHLssä pelaavaa Traktor chelyabinskiä.


title: Jonas Enlund

text: Enlund aloitti kiekkoilun Pitäjänmäen Tarmon riveissä Helsingissä ja siirtyi sieltä HIFK:hon. Hän pelasi kaikissa junioriportaissa, ja voitti mestaruuden C- ja B-nuorissa. Kaudella 2005–2006 hän oli A-nuorten pistepörssin toinen tehoilla 24 + 18 = 37 yhteensä 37 ottelussa. Kaudeksi 2006–2007 Enlund siirtyi Tapparan A-nuoriin ja nousi samalla kaudella SM-liigaan.


title: Jonas Enlund

text: Kesken kauden 2006–2007 Enlund nostettiin Tapparan kokoonpanoon A-nuorista. Hän vakiinnutti nopeasti pelipaikkansa joukkueessa ja pelasi runkosarjassa 46 ottelua, joissa teki kaksi maalia ja antoi yhden maalisyötön. Pudotuspeleissä hän pelasi viisi ottelua ilman tehopisteitä. Uransa ensimmäisen SM-liigamaalin Enlund teki kasvattajaseuraansa HIFK:ta vastaan. Hän pelasi Tapparassa kolme kokonaista kautta (2007–2010), saavuttaen pronssia keväällä 2008. Kaudella 2009–2010 Enlund jakoi SM-liigan maalipörssin voiton Juhamatti Aaltosen ja Jukka Hentusen kanssa.


title: Jonas Enlund

text: Enlund siirtyi KHL-joukkue Sibir Novosibirskiin kaudeksi 2010–2011. Seuraavalla kaudella Enlund pelasi samassa ketjussa Tappara-ajoilta tutun Jori Lehterän ja Vladimir Tarasenkon kanssa. Kaudella 2012–2013 Enlund voitti KHL:n plus/miinus-tilaston. Lehterän siirryttyä NHL:ään Enlund pelasi tehopisteiden valossa parhaan kautensa, tehden tehot 17+28=45.


title: Jonas Enlund

text: Enlund on käynyt läpi kaikki nuorisomaajoukkueet alle 16-vuotiaista aina alle 20-vuotiaisiin. Yhteensä juniorimaaotteluita kertyi 73 kappaletta, joista 41 alle 18-vuotiaana. Vuoden 2006 nuorten MM-kilpailut ovat toistaiseksi ainoa arvokisaedustus.


title: Alicudi

text: Alicudi on läntisin saari Italialle kuuluvista Liparisaarista Tyrrhenanmeressä. Sen korkein kohta kohoaa noin 650 metriä merenpinnan yläpuolelle.


title: Hirvenhiihto

text: Hirvenhiihto on ampumahiihtoa muistuttava talviurheilulaji, joka sisältää ammunnan ja hiihdon lisäksi etäisyyden arviointiosuuden. Hiihtomatka on 7–9 kilometriä, ja se hiihdetään perinteisellä tyylillä asetta mukana kuljettaen. Alle 16-vuotiaiden ei tarvitse kantaa asetta mukanaan. Ammunta- ja arviointipaikat sijaitsevat hiihtoreitin varrella. Ammuntaosuudessa ammutaan hirvenmetsästyksen vaatimukset täyttävällä kiväärillä seisaaltaan kymmenen laukausta hirvikuviotauluun. Ammuntamatka on 100 metriä. Arviointiosuudessa arvioidaan kahden hirvenpääkuvion etäisyydet. Hirvenpäiden etäisyys arviointipaikasta on 50–200 metriä.


title: Hirvenhiihto

text: Maksimipistemäärä on 1200. Ammuntaosuuden pisteet lasketaan kertomalla ammuntatulos kuudella, jolloin ammunnasta voi saada maksimissaan 600 pistettä. Arviointipisteitä saa 300 oikeaan osuneesta arvioinnista. Jokaista virhemetriä kohden vähennetään kaksi pistettä. Hiihto-osuudessa sarjan nopein saa 300 pistettä. Muiden hiihtopisteet määräytyvät aikaerosta sarjan nopeimpaan niin, että jokaista sarjan nopeimmalle hävittyä kymmentä sekuntia kohden vähennetään yksi piste. Esimerkiksi 50 sekuntia nopeimmalle hiihtäjälle hävinneet saavat hiihdosta 295 pistettä. Kaikkein iäkkäimmät kilpailijat saavat useimmissa kisoissa täydet hiihtopisteet pelkästä reitin kiertämisestä. Tällainen käytäntö on tarpeen, jotta vältyttäisiin hengenvaarallisilta sairauskohtauksilta.


title: Hirvenhiihto

text: Hirvenhiihdosta on myös viestiversio, jossa kukin joukkueen jäsen ampuu viisi laukausta ampumahiihtotaulun kaltaiseen kuvioon ja arvioi yhden hirvenpääkuvion etäisyyden. Ohilaukauksista ja arviointivirheestä määrätään sakkokierroksia.


title: Hirvenhiihto

text: Hirvenjuoksu on saman lajin kesäversio, jossa hiihto on korvattu 4–5 kilometrin juoksulla. Asetta ei kanneta juostessa mukana, vaan se odottaa telineessä ampumapaikan läheisyydessä.


title: Laatupalkinto

text: Laatupalkinto on viitekehys/referenssimalli organisaation toimintojen, prosessien ja organisaatioiden laadun arvioimiselle ja kehittämiselle. Laatupalkintoon kuuluvat oleellisesti julkiset arviointiperusteet, joihin verraten organisaatiot kehittävät toimintaansa ja mahdollisesti arvioivat organisaationsa tason joko itsearvioinnin tai ulkopuolisen objektiivisen arvioijan avulla. Laatupalkintojen keskeisin työkalu on itsearviointi.


title: Laatupalkinto

text: Laatupalkinnon avulla pyritään lisäämään tietoisuutta laadun kasvavasta merkityksestä kilpailukyvylle sekä jakamaan tietoa menestyksellisistä johtamistavoista ja parhaista käytännöistä. Laatupalkinto käsittää tuotteen ja toiminnan laatunäkökulmat.


title: Laatupalkinto

text: Malcolm Baldrige National Quality Award on USAn kansallinen laatupalkinto, jota on jaettu 1988 alkaen. Myös Suomessa on paljon yrityksiä, jotka ovat tottuneet käyttämään Malcolm Baldrige -mallia laadun ja organisaationsa kehittämisen viitekehyksenä. Palkinnon arviointiperusteet on laadittu siten että päätavoitteena on organisaation kilpailukyvyn kehittäminen. Malcolm Baldrige National Quality Award -laatupalkinnon arviointiperusteet muodostuvat seitsemästä kohdasta (johtajuus, strateginen suunnittelu, asiakas- ja markkinasuuntautuneisuus, tiedot ja niiden analysointi, henkilöstösuuntautuneisuus, prosessien hallinta, toiminnan tulokset). Vuosittain arviointiperusteita käyttäneiltä organisaatioilta pyydetään kommentteja ja parannusehdotuksia, joiden perusteella myös itse mallia kehitetään.


title: Laatupalkinto

text: Euroopan laatupalkinto (EFQM-malli) on kehittynyt Malcolm Baldrige National -laatupalkinnon pohjalta, ja sen on kehittänyt EFQM-järjestö (European Foundation for Quality Management). Suomessa Laatukeskus toimii EFQM:n kansallisena partneriorganisaationa.


title: Laatupalkinto

text: EFQM-mallia käytetään oman toiminnan arviointi- ja kehittämistyökaluna tuhansissa organisaatioissa sekä yksityisellä että julkisella sektorilla eri puolilla maailmaa. Mallia käytetään Euroopan laatupalkinnon sekä useimpien eurooppalaisten kansallisten laatupalkintokilpailujen arviointiperusteina, mukaan lukien Suomen laatupalkinto. Suomen laatupalkintokilpailun taustaorganisaationa ja järjestäjänä toimii Laatukeskus.


title: Laatupalkinto

text: EFQM-malli muodostaa viitekehyksen kilpailukyvyn ja erinomaisuuden kehittämiselle pyrkimättä silti tarkasti ohjailemaan, millaisia toimintatapoja organisaatioiden tulisi soveltaa. Tämän lähestymistavan taustalla on erinomaisuudelle ominaiset tunnuspiirteet. Mallin mukaan on monia tapoja saavuttaa erinomainen suorituskyky. Erinomaiset suorituskykyä, asiakkaita, henkilöstöä ja yhteiskuntaa koskevat tulokset saavutetaan johtajuuden, toimintaperiaatteiden ja strategian, henkilöstön, kumppanuuksien ja resurssien sekä prosessien avulla. EFQM-mallin arviointialueet ovat: 1 johtajuus, 2 toimintaperiaatteet ja strategia, 3 henkilöstö, 4 kumppanuudet ja resurssit, 5 prosessit, 6 asiakastulokset, 7 henkilöstötulokset, 8 yhteiskunnalliset tulokset sekä 9 keskeiset suorituskykytulokset. Arviointialueista siis viisi liittyy organisaation toimintaan ja neljä tuloksiin. "Toiminta"-arviointialueilla tarkastellaan, miten organisaatio toimii. "Tulokset"-arviointialueilla puolestaan arvioidaan, mitä organisaatio on saavuttanut.


title: Laatupalkinto

text: Laatupalkintojen kriteereissä painotetaan enemmän strategiatason toimia kuin laatujärjestelmässä.


title: Luettelo 1 000 tehopistettä saavuttaneista NHL-pelaajista

text: Tämä on luettelo 1 000 tehopistettä NHL:n runkosarjassa saavuttaneista jääkiekkoilijoista. Lista kertoo tilanteen runkosarjakauden 2016–2017 päätyttyä, jolloin kaikkiaan 86 pelaajaa oli saavuttanut 1000 tehopistettä. Suomalaisista joukkoon kuuluvat Jari Kurri ja Teemu Selänne. Ainoastaan Wayne Gretzky on tehnyt urallaan yli 2 000 pistettä.


title: Kalmar

text: Kalmar on taajama ja entinen kaupunki kaakkois-Ruotsissa Kalmarin läänissä Itämeren rannalla. Vuoden 1971 kuntauudistuksessa Ruotsissa siirryttiin yhteen kuntamuotoon ja kaikista kaupungeista tuli kuntia. Nykyisin Kalmar on samannimisen, mutta alueeltaan vanhaa kaupunkia laajemman Kalmarin kunnan keskustaajama. Lisäksi Kalmar on koko Kalmarin läänin suurin taajama ja läänin pääkaupunki. Taajamassa oli vuoden 2010 lopussa 36 392 asukasta.


title: Kalmar

text: 1200-luvulta 1600-luvulle Kalmar oli yksi Ruotsin tärkeimmistä kaupungeista, ja Kalmarin unioni perustettiin Kalmarin linnassa Eerik Pommerilaisen kruunajaisissa vuonna 1397. Hansaliiton aikana Kalmar oli merkittävä kauppapaikka.


title: Kalmar

text: Vanha kaupunki oli mantereen puolella, mutta 1600-luvulla rakennettu "uusi kaupunki" sijaitsee Kvarnholmenin (merkitsee suomeksi "Myllysaari") saarella. Kalmarissa on muhkeita barokkirakennuksia, kuten Kalmarin tuomiokirkko, jonka rakentaminen aloitettiin 1660. Muuta nähtävää kaupungissa on esimerkiksi Kalmarin linna ja Kalmarin merenkulkumuseo.


title: Kalmar

text: Vuonna 1972 rakennettiin kuusi kilometriä pitkä Öölannin silta, joka johtaa kaupungista Färjestadeniin Öölantiin.


title: Kalmar

text: Nykyisin Kalmarissa on konepajateollisuutta, Linné-yliopiston Kalmarin kampus ja TeliaSoneran tutkimusosasto. Volvon tehtaat ja suklaatehdas suljettiin 1990-luvulla, kiskokalustotehdas kahden omistajanvaihdoksen jälkeen 2005.


title: Kalmar

text: Kalmarin kunnan ystävyyskaupunki Suomessa on Savonlinna.


title: Kalmar

text: Kalmarissa on 16 kaupunginosaa, joiden sijainti käy ilmi oheisesta kartasta.Kalmarista on kotoisin jalkapalloseura Kalmar FF.


title: Norm Ullman

text: Norman Victor Alexander ”Norm” Ullman (s. 26. joulukuuta 1935 Provost, Alberta, Kanada) on entinen jääkiekkoilija. Keskushyökkääjä Ullman saavutti National Hockey Leaguessa 1410 ottelussa 1229 tehopistettä, jotka koostuvat 490 maalista ja 739 syötöstä. Jäähyjä hänelle tuomittiin 712 minuuttia.


title: Norm Ullman

text: Mainiona mailankäsittelijänä tunnettu Ullman pelasi uransa parhaat vuodet Detroit Red Wingsin NHL-seurassa. Siellä hänen laitahyökkääjänsä olivat maineikkaat Gordie Howe ja Ted Lindsay.


title: Lundin taistelu

text: Lundin taistelu käytiin 4. joulukuuta 1676 Lundin kaupungin pohjoisen portin ulkopuolella Skånessa, eteläisessä Ruotsissa. Taistelu oli osa Ruotsin ja Tanskan välistä Skoonen sotaa.


title: Lundin taistelu

text: Ruotsi oli yksi kolmikymmenvuotisen sodan suurista voittajista ja sai Westfalenin rauhansopimuksessa 1648 uusia alueita Saksasta (Etu-Pommeri, Wismar ja Neuenkirchen, Bremen-Verden, Wildeshausen ja muutamia pienempiä alueita). Roskilden (1658) ja Kööpenhaminan (1660) rauhansopimuksissa. Kuningas Kaarle X Kustaan äkillisen kuoleman jälkeen Ruotsi lopulta sai myös Skånen läänin Tanskalta. Samalla myös Blekinge, Halland ja Bohuslän yhdistettiin Ruotsiin. Uusi kuningas Kaarle XI peri kruunun isältään Kaarle X Kustaalta vain viiden vuoden ikäisenä vuonna 1660.


title: Lundin taistelu

text: Ruotsi solmi Ranskan kanssa liiton, jossa se lupautui vastineeksi suuresta vuosittaisesta Ranskan talousavusta sijoittamaan suuren, 10 000 miehen kenttäarmeijan Itämeren eteläpuolisille alueilleen. Sitä oli tarkoitus käyttää mahdollisessa Keski-Euroopan sodassa. Vuonna 1675 Ruotsi oli täyttänyt lupauksensa. Armeija oli kuitenkin paljon pienempi, heikompi ja huonommin varustettu kuin oli luvattu.


title: Lundin taistelu

text: Tanskan kuningas Kristian V näki silloin mahdollisuutensa Ruotsille menetettyjen alueiden takaisinvaltaamiseksi. Vuonna 1675 Tanska ja Brandenburgin herttuakunta ottivat haltuunsa Ruotsin omistuksia Pommerissa. Vuoden 1676 kesäkuussa Tanskan joukot tekivät harhautushyökkäyksen Norjasta Bohusläniin. Kristian itse johti pääarmeijansa 29. kesäkuuta lähelle Helsingborgia ja otti nopeasti haltuunsa suurimman osan Skånea. Vain raskaasti linnoitettu Malmön kaupunki pystyi vastustamaan Tanskan joukkoja. Monet asukkaista, erityisesti Pohjois-Skånen metsäseudun köyhät talonpojat, liittyivät Tanskan joukkoihin ja ahdistelivat alueella olevia Ruotsin joukkoja.


title: Lundin taistelu

text: Loshultin väijytyksessä Skånen ja Smålandin läänien rajojen välissä ryöstettiin ja tuhottiin heinäkuun 24. päivänä arviolta 250 vaunua käsittänyt ruotsalainen kuormasto. Siinä menetettiin 50 000 hopeakolikon sotasaalis, kuninkaan henkilökohtainen teltta ja hänen taloushopeansa. Tämä tapahtuma oli alku välittömille sotatoimille, muttei niin korvaamaton vahinko kuin vihollisen sotapropagandassa väitettiin: menetysten kokonaismääräksi kirjattiin vain kolmen viikon avustukset Ranskasta.


title: Lundin taistelu

text: Tanskan harhauttamisjoukot jatkoivat tunkeutumistaan Norjasta Ruotsin länsiosiin. Vain 21-vuotias kuningas Kaarle XI otti henkilökohtaisesti komentoonsa uudelleen kootun pääarmeijansa ja marssitti sen etelään Ruotsin sydänmailta pysäyttämään Tanskan armeijan. Tanskan kuningas sijoitti armeijansa pitkin Skånea voidakseen ruokkia armeijansa ja pystyäkseen pitämään hallussaan valloittamansa alueet, ja tuhoamaan Kaarlen armeijan huoltomahdollisuudet. Tanskalaiset yrittivät myös eristää Malmön kaupungin. Kristian hallitsi myös Helsingørin kaupungin linnoitusta, Kristianstadia ja Landskronaa yhdessä Lundin ja Ystadin kaupunkien kanssa. Ruotsin tilanne oli jo huono.


title: Lundin taistelu

text: Kaarle XI päätti pitää armeijansa Skånessa siitä huolimatta, että yhteydet muuhun Ruotsiin olivat huonot. Tarkoituksena oli pitää Tanskan armeijan kiireisenä niin, ettei se onnistuisi piirittämään ja näännyttämään Malmön kaupunkia nälkään. Vuoden 1676 syksy oli kova. Pellot tulvivat valtavien vesisateiden takia ja ennestäänkin huonot tiet muuttuivat mutaisiksi. Kristian päätti 20. marraskuuta siirtää armeijansa hyvin valituille talvimajoituspaikoille Lundin itäiselle alueelle. Kaarle ei löytänyt vastaavaa leiripaikkaa, mutta hän päätti antaa armeijansa majoittua noin kymmenen kilometrin päähän Lundista luoteeseen, Kävlingejoen toiselle puolelle. Tätä molempien joukkojen siirtymistä on kuvattu kilpajuoksuksi Lundiin.


title: Lundin taistelu

text: Myöhään marraskuun viimeisen päivän yönä 1676 ilma yhtäkkiä muuttui kylmäksi. Pienet joet jäätyivät heti, ja Kaarle päätti ryhtyä ratkaisutaisteluun. Taistelu on Pohjolan sodista ensimmäinen, jossa molemmat armeijat käyttivät univormuja.


title: Lundin taistelu

text: Tanskan armeijan kokoonpano oli noin 6 300 jalkamiestä, 6 000 ratsukkoa ja 56 raskasta kenttätykkiä. Miehiä ja tarvikkeita sisältävässä kuormastossa oli yhteensä noin 15 000 miestä. Ruotsalaisten armeija oli huomattavasti pienempi. Jalkaväkeä sillä oli vain noin 2 000 miestä, ratsuväkeä arviolta 6 000 ja vain kahdeksan raskasta tykkiä. Koko kenttäarmeijassa oli alle 9 000 miestä. Tanskalla oli hyvät mahdollisuudet voittoon. Suuremman armeijan ansiosta Kaarle päätti hyökätä, ja luotti nopean liikkeen ja yllätyksen suomaan etulyöntiasemaan.


title: Lundin taistelu

text:
Kello 02.30
Ruotsalaiset lähtivät marssimaan kohti Lundia. He ylittivät Kävlingejoen klo 4.30 mennessä.


title: Lundin taistelu

text: Kello 05.30


title: Lundin taistelu

text: Armeija oli ankkuroinut sivustansa jokeen, vastapäätä Kristianin teltta-alueeseen nähden, ja aloitti marssin lounaaseen Lundia kohti. Hyökkäysvalmius oli klo 7 ja samaan aikaan Tanskan armeijassa annettiin hälytys. Yllätys oli täydellinen. Jälkikäteen tanskalaisten tekemässä tutkimuksessa todettiin, että useimmat tanskalaiset sotilaat olivat juovuksissa, eikä tanskalaisten vartiota oltu järjestetty kunnolla sinä yönä.


title: Lundin taistelu

text:
Kello 8.30
Ruotsin armeijan pääjoukko oli saavuttanut Lundin pohjoisen portin, mutta vasta nyt varsinainen taistelu kaupungista alkoi.


title: Lundin taistelu

text:
Kello 9.00
Ruotsin armeija otti haltuunsa Lundin pohjoispuolen korkeimman kukkulan. Kaarle itse osallistui henkilökohtaisesti taisteluun, johtaen toista hyökkäyssiipeä. Aamun taistelun aikana hänen hevosensa Thotten ammuttiin hänen altaan, ja hänen oli vaihdettava varahevoseensa, loistavaan siitosoriin Brillantiin, jonka hän oli saanut kruunajaislahjakseen Ranskan kuninkaalta Ludvig XIV:ltä vuonna 1673. Ruotsin historiassa Brillant tunnetaan paremmin lempinimellään Brandklipparen. Myöhemmin hevonen periytyi hänen pojalleen Kaarle XII:lle, joka käytti sitä, ratsun Lundissa 1716 tapahtuneeseen kuolemaan, saakka. Brillant oli kuollessaan siis vähintään 43-vuotias.


title: Lundin taistelu

text: Taistelusta tuli todella intensiivinen, kun tanskalaiset olivat toipuneet alkujärkytyksestään. Muutaman tunnin taistelun jälkeen kuitenkin suuri osa Tanskan armeijasta perääntyi luoteeseen yli Kävlingejoen kohti Landskronaa. Jää murtui joukkojen alta, ja lukuisat Tanskan armeijan sotilaat ja ratsut hukkuivat jokeen. Kuningas Kristian ja prinssi Jörgen lähtivät Landskronasta jo keskipäivällä yhdessä pääarmeijan kanssa, ja he jättivät jälkeenjäävien joukkojen komennon toisille kenraaleille. On arveltu, että he luultavasti arvelivat taistelun hävityksi jo tuohon aikaan päivästä.


title: Lundin taistelu

text:
kello 11.30
Ruotsalaisten joukot valtasivat tanskalaisten leirin. Puolilta päivin ruotsalaiset epäröivät, jatkaako yhä taistelua, vai ajaa takaa jo pakenemassa olevia tanskalaisia. Ruotsalainen jalkaväki oli lukumäärältään pienempi. Sillä oli myös huono taktinen asema ja sen selustan takana olivat Lundin kaupunginmuurit. Kaarle, jonka siiven Tanskan pääarmeija oli työntänyt yli Kävlingejoen, oli yhä hyvin huolissaan jalkaväestään Lundin ulkopuolella.


title: Lundin taistelu

text:
Kello 14
Kaarle päätti palata jalkaväkensä avuksi yhdessä jäljellä olevan ratsuväkensä kanssa, joka käsitti yhdeksän eskadeeria. Tässä vaiheessa taistelu oli melko sekavaa. Kaarle ratsasti suoraan kohti paikkaa, jossa hän ajatteli Ruotsin joukkojen sijaitsevan, mutta pian hän huomasi olevansa melkein yksin, hän alkoi rohkeasti ratsastaa suoraan Tanskan joukkojen linjojen läpi. Hän onnistui pääsemään turvallisesti läpi ja onnistui liittymään armeijaansa.


title: Lundin taistelu

text:
kello 15 ja 17 välillä
Ne tanskalaiset, jotka eivät olleet päässeet pakoon, oli saarrettu ruotsalaisten pihtiliikkeellä. Toivottomaan asemaan joutuneet tanskalaiset tuhottiin seuranneessa verilöylyssä. Taistelun jälkeisenä yönä noin 4 000 jäljellä olevaa ruotsalaista sotilasta leiriytyivät ja menivät nukkumaan tanskalaisten majoituspaikkaan, jossa vielä edellisenä yönä oli majoittunut liki neljä kertaa heitä suurempi määrä tanskalaisia sotilaita. Tanskalaiset tuhosivat perääntyessään suuren osan Lundin kaupungista.


title: Lundin taistelu

text: Päivän taistelun kuluessa ruotsalaiset ottivat liki 2 000 tanskalaista vankia, kun taas tanskalaiset puolestaan noin 50 ruotsalaista. Suurin osa vangeista pääsi vapaaksi seuraavana vuonna.


title: Lundin taistelu

text: Taistelun loputtua oli jo pimeää, ja useat haavoittuneet paleltuivat kuoliaaksi seuraavan yön aikana. Seuraavana päivänä laskettiin kaatuneiden määrä hyvin tarkasti. Ruotsalaisten virallisen raportin mukaan kaatuneita löydettiin taistelukentältä 8 993. Heistä noin 6 000 oli tanskalaista (mukaan lukien muutama Hollannin merijalkaväkeen kuulunut). Kuolleista 3 000 oli ruotsalaista. Uhrien suhteellinen lukumäärä vahvuuksiin nähden merkitsee, että Lundin taistelu oli Euroopan siihenastisen historian verisin taistelu. Joukoista enemmän kuin 40 % (Tanskan joukkojen tappiot jopa lähemmäs 50 %), tapettiin taistelukentällä. Tuon ajan armeijat useinkin menettivät kaatuneina vain 10 % joukoistaan suoraan taistelukentälle ratkaisevissakin taisteluissa. Luvut ylitettiin vasta ensimmäisen maailmansodan aikana, erityisesti länsirintamalla Belgiassa ja Ranskassa. Hollantilaisten merisotilaiden kohtalona oli jäädä saarroksiin keskelle taistelukenttää. Heidän kolme matruusipataljoonaansa eivät olleet maasotaan varustautuneita, ja ruotsalaiset surmasivat helposti heistä lähes kaikki, noin 1 300 miestä.


title: Lundin taistelu

text: Ruotsalaiset menettivät taistelussa surmattuina vain noin 35 % siitä, mitä Poltavan taistelussa vuonna 1709 menetettiin. Olot olivat ankarat: talven aikana 1676–1677 ruumiita ei useinkaan kyetty hautaamaan ennen kuin kuukausia myöhemmin. Ei tiedetä, mihin kaikki ruumiit on haudattu. Massahautojen sijaintia ei ole aikanaan paikallistettu. Yhden joukkohaudan sijainti löydettiin sattumalta 1995 Norra Nöbbelövin uuden kirkon sisäänkäynnin rakentamisen yhteydessä.


title: Lundin taistelu

text: Taistelu murskasi Tanskan haaveet Skånen palauttamisesta Tanskalle, vaikka ajatuksella oli myös paikallisen väestön tuki. Fontainebleaun rauhassa 23. elokuuta 1679 Tanska myöntyi siihen, että se menettää kaikki maa-alueensa Juutinrauman pohjoispuolella.


title: Rantaminttu

text: Rantaminttu eli peltominttu ("Mentha arvensis") on yleinen mintulta tuoksuva ruohovartinen kasvi.


title: Rantaminttu

text: Rantaminttu on ruohovartinen, 10–60 cm korkea kasvi. Lehdet ovat pareittain vastakkain, 2–6 cm pitkiä ja 1–2 cm leveitä, hammaslaitaisia ja hienon karvan peitossa. Kukat ovat vaaleanvioletit, huulimaiset ja kasvavat rypäinä kiinni varressa.


title: Rantaminttu

text: Rantaminttua tavataan luonnonvaraisena liki koko Euroopassa ja Aasiassa; Suomessa Oulun korkeudelle asti.


title: Rantaminttu

text: Rantaminttu kasvaa rannoilla, niityillä ja muilla kosteahkoilla paikoilla. Multamaassa se voi olla kiusallinen rikkaruoho.


title: Tommi Pietiläinen

text: Tommi Pietiläinen on suomalainen musiikkivideo-ohjaaja, joka on ohjannut videoita muun muassa The Crash -yhtyeelle. Pietiläisen videot ovat voittaneet useita palkintoja. Muun muassa The Crashin "Still Alive" ja "Lauren Caught My Eye" ovat voittaneet Kultaisen Muuvin.


title: The Morning Never Came

text: The Morning Never Came on suomalaisen doom metal -yhtyeen Swallow the Sunin ensimmäinen studioalbumi. Levyn yhdysvaltalainen versio julkaistiin vuonna 2005 Century Median kautta.


title: The Morning Never Came

text: Kaikki kappaleet säveltänyt ja sanoittanut J. Raivio.


title: Aika Mitsui

text: Aika Mitsui (; s. 12. tammikuuta 1993 Ōtsu, Shiga) on japanilainen poplaulaja, joka esiintyi Hello! Project -kollektiiviin kuuluvassa Morning Musume -tyttöbändissä. Hän liittyi yhtyeeseen vuonna 2006 ja toimi sen jälkeen myös useissa muissa Hello! Projectin ryhmissä, kuten Athena & Robikerottsu ja Guardians 4.


title: Aika Mitsui

text: Mitsui ”valmistui” eli lähti Morning Musumesta vuonna 2012 ja vetäytyi hetkeksi julkisuudesta lähteäkseen opiskelemaan ulkomaille.


title: Ghosts of Loss

text: Ghosts of Loss on suomalaisen doom metal -yhtyeen Swallow the Sunin toinen studioalbumi. Albumista on kolme eri versiota: 2000 kappaletta painettu digipak-versio, jonka mukana CD:n lisäksi DVD, peruskansissa oleva CD+DVD-paketti, sekä normaali CD-versio.


title: Ghosts of Loss

text: Albumin singlekappale on "Descending Winters", jonka video on muun muassa lisä-DVD:llä.


title: Ghosts of Loss

text: Albumi ylsi Suomen virallisen listan sijalle 8.


title: Ghosts of Loss

text: Kaikki kappaleet säveltänyt ja sanoittanut Juha Raivio, paitsi "Fragile" Aleksi Munter.


title: Suovalkku

text: Suovalkku ("Hammarbya paludosa") on pääasiassa Euroopassa kasvava kämmekkäkasvien (Orchidaceae) heimoon kuuluvan monotyyppisen suvun "Hammarbya" ainoa laji. Suovalkku kuului aiemmin "Malaxis"-sukuun sääskenvalkun ("Malaxis monophyllos") kanssa. Suomessa laji on harvinaistunut ja rauhoitettu Ahvenanmaata lukuun ottamatta.


title: Suovalkku

text: Suovalkun tieteellinen sukunimi "hammarbya" on johdettu Carl von Linnén maatilan Hammarbyn nimestä, lajinimi "paludosa" puolestaan tarkoittaa suolla kasvavaa.


title: Suovalkku

text: Suovalkun pienestä varsimukulasta ei näytä kasvava juuria; ainoa aito juuri työntyy yleensä viimevuotisen mukulan sisään, ja sen uskotaan siirtävän symbioottisen juurisienen uuteen mukulaan. Koska kasvi on käytännössä juureton, sen vesitalous hoituu mukulaa ympäröivän sienirihmaston avulla.


title: Suovalkku

text: Varsimukula itse on vain noin yhden senttimetrin korkuinen. Koska edellisen vuoden kasvu on yleensä kevääseen mennessä täysin sammalen peitossa, kasvaa uusi verso suoraan sen yläpuolelle. Kehittyvän varsimukulan yläosassa on kaksi tai kolme puolipyöreää, paksua lusikkamaista lehteä, joiden laidoissa on nähtävissä heikosti kehittyneitä itusilmuja. Lehtien välistä esiin työntyvä kukintovarsi on 2–15 senttimetriä korkea ja vihreäkukkainen. Yksittäisiä kukkia on 3–20 ja ne ovat halkaisijaltaan vain noin viiden millimetrin levyisiä. Kukkaperä on kiertynyt 360°. Tarkkaan katsomalla löytyy kämmekkäkasveille tyypillinen huuli, joka tällä lajilla osoittaa ylöspäin. Huuli on hieman kovera ja heikosti kelta-vihreäraitainen. Kannusta kukassa ei ole. Suovalkku kukkii heinä-elokuussa.


title: Suovalkku

text: Suovalkku lisääntyy sekä siemenistä että itusilmuista. Itusilmut muodostavat hyvissä olosuhteissa uusia kasveja emokasvin ympärille, mutta niiden pienestä koosta johtuen ne luultavasti tarvitsevat juurisienen apua lähteäkseen kasvuun.


title: Suovalkku

text: Suovalkun voi sekoittaa hieman kookkaampaan sääskenvalkkuun, jolla kuitenkin yleensä on vain yksi lehti.


title: Suovalkku

text: Suovalkun päälevinneisyysalue ulottuu Ranskasta ja Britteinsaarilta Keski-Euroopan kautta Länsi-Venäjälle. Pohjoisessa sitä tavataan Fennoskandian pohjoisosia myöten. Satunnaisemmin lajia esiintyy Siperiassa, Pohjois-Aasiassa ja Pohjois-Amerikassa.


title: Suovalkku

text: Suomessa suovalkkua tavataan harvinaisena lähes koko maassa pohjoisinta Lappia lukuun ottamatta. Vuonna 2010 tehdyssä uhanalaistarkastelussa se luokiteltiin silmälläpidettäväksi.


title: Suovalkku

text: Suovalkkuun voi törmätä monenlaisilla, keskiravinteisilla soilla kuten letoilla, lammenrantanevoilla ja nevarämeillä. Se viihtyy erityisesti rimpien reunoissa ja välikköpinnoilla sekä lampien reunuksissa. Usein sen kukinta-aikaan kasvista on näkyvissä ainoastaan kukkavarsi, sillä rahkasammal on kasvukauden aikana kasvanut pientä kämmekkää nopeammin, peittäen sen lehdet.


title: Suovalkku

text: Suovalkku on monin paikoin kärsinyt soiden ojituksista ja turvetuotannosta, mutta on Suomessa vielä paikoin melko tavallinen.


title: Peter Cullen

text: Peter Claver Cullen (s. 28. heinäkuuta 1941 Montreal, Québec) on kanadalainen ääninäyttelijä, joka tunnetaan parhaiten ääniroolistaan Optimus Primena 1980-luvun piirrossarjasta The Transformers ja myöhemmin Transformers-elokuvasarjasta. Hän oli myös Predatorin äänenä elokuvassa "Predator – saalistaja".


title: Peter Cullen

text: Cullen opiskeli näyttelemistä National Theatre School of Canada teatterikoulussa, josta hän valmistui vuonna 1963. Uransa alkuvuosina Cullen oli mukana eri televisiosarjoissa ja radio-ohjelmissa, kuten The Buddies, Comedy Café, The Sonny and Cher Comedy Hour ja Down Home Country.


title: Peter Cullen

text: Ääninäyttelijäksi Cullen päätyi muutettuaan Los Angelesiin jolloin hänen agenttinsa kertoi käyttävänsä aikaa Culleniin sataprosenttisesti mikäli Cullen ryhtyisi vain ääninäyttelemään. Tämän jälkeen Cullen on esiintynyt useissa piirretyissä erityisesti 1980-luvulla, joista ensimmäinen oli "Mighty Man & Yukk" vuonna 1979. Ohjelma oli osa The Plastic Man Comedy/Adventure Show’ta, jota esitettiin ABC:llä vuosina 1979–1981. Hän esitti ystävänsä Frank Welkerin kanssa sarjan päähahmoja. Sarjan jälkeen Cullen teki useita sivurooleja Smurffeihin vuosien 1981–1989 aikana. Sarjan aikana Cullen lainasi ääntään Ritari Ässästä tutun KITT:in pahikselle KARRille vuonna 1982. Lisäksi hän teki sivuääniä The Scooby and Scrappy-Doo Puppy Hour animaatiosarjaan, sekä toimi Sour Pussin äänenä Pac-Manissä ja muun muassa Hulkin äänenä Spider-Man and His Amazing Friendsissä. Sittemmin Cullenin tunnetuin äänirooli on Optimus Prime vuodelta 1984 The Transformersissa, jonka roolissä hän oli vuoteen 1987, jonka aikana Cullen oli mukana sarjaan perustuvassa elokuvassa . Hän teki sarjassa useiden muiden hahmojen ääniä, kuten Ironhiden, Slugslingerin, Nightstickin ja Wingspanin. Samaan aikaan The Transformersin sarjan kanssa Cullenin ääntä kuultiin myös animaatiosarjassa Voltron: Defender of the Universe, jossa hän oli kertojaäänen lisäksi komentaja Hawkinsin äänenä. Vuonna 1985 Cullen teki myös sivuääniä Jetsoneihin ja oli samalla myös Action Forcessa Airbornen, Nemesis Enforcerin ja Zandarin ääninä.


title: Peter Cullen

text: Myöhemmin 1980-luvulla lopulla Cullen sai agenttinsa kehotuksesta roolin elokuvaan "Predator – saalistaja". Hänen oli määrä luoda elokuvan pääroistolle Predatorille ääni ja keksi idean luoda äänen, joka kuulostaa molukkiravulta. Cullen ei aluksi suostunut tekemään ääntä elokuvaan, koska oli aikaisemmin satuttanut äänihuulensa tehdessään kurkkua raastavia ääniä vuoden 1976 King Kong elokuvaan. Elokuvan jälkeen Cullen teki useita äänirooleja Walt Disney Television Animationin tuottamista animaatiosarjoista, kuten "Ankronikka", jossa hän oli yhden karhukoplan äänistä, amiraalien Grimitzin ja Grimmacen ääninä, sekä "Kummikarhuissa" valloittaja Kerwin äänenä. Samalla Cullen oli myös mukana animesarjassa "Sapeliratsastaja", jossa hänellä oli useita rooleja, kuten kertojan rooli, sekä sarjan päävihollisen Nemesiksen rooli. Cullen oli mukana myös 1980- ja 1990-luvun suositussa animaatiosarjassa "Turtles – mutanttikilpikonnat", sekä lyhyeksi jääneessä ["[Dino-Riders]]issa" vuonna 1988. Toinen Cullenin merkittävä rooli oli Ihaa, jonka roolissa häntä on kuultu vuodesta 1988 lähtien, kun "Nalle Puhin uudet seikkailut" animaatiosarja sai alkunsa. Vuonna 1989 Cullen oli mukana "Tikun ja Takun pelastuspartiossa", jossa hän oli alku jaksoissa Jaska Juustolan äänenä ja sittemmin hän toimi laihan keltaisen katukissan Mepsin äänenä.


title: Peter Cullen

text: 1990- ja 2000-luvulla Cullen teki huomattavasti vähemmän äänirooleja animaatioihin. Hän teki muun muassa sivuääniä Pilipalipiloteihin ja Tom & Jerry Kidsiin vuosina 1990–1993. Lisäksi Cullen toimi Mantusin äänenä The Pirates of Dark Waterissa vuosina 1991–1993 ja oli Ihaan äänenä elokuvassa Nalle Puh ystävää etsimässä ("1997") ja ("1999"). Vuodesta 2000 lähtien Cullen on tehnyt useammin Ihaan äänirooleja animaatioelokuviin ja sarjoihin, kuten Tiikerin oma elokuva, Mikin klubi, Nasun suuri elokuva, Nalle Puh ja möhköfantti ja Ystäväni Tiikeri & Nalle Puh. Hän oli vuonna 2005 Zanzoarin äänenä Megas XLR jaksossa "Coop D'Etat", jossa oli mukana myös Frank Welker. Jaksossa Cullenin ja Welkerin hahmot olivat The Transformersin tavoin kilpailijoita keskenään tosin hahmot olivat samalla puolella, mutta taistelivat planeettansa tulevaisuuden hallitsijan paikasta.


title: Peter Cullen

text: Lähes 20 vuoden jälkeen hän uusi ääniroolinsa Optimus Primenä vuoden 2007 Transformers -elokuvassa sekä elokuvaan perustuvassa videopelissä ja kertoi samalla Optimus Primen olevan hänen suosikkiääniroolinsa, sekä luoneensa alun perin Optimuksen äänen veljensä pohjalta, joka oli merijalkaväessä Vietnamin sodassa. Ennen elokuvaa ja sen jälkeen Cullen on tehnyt enimmäkseen Ihaan äänirooleja eri Nalle Puhiin perustuvissa animaatioissa.


title: Peter Cullen

text: Transformers elokuvan jälkeen Cullen on saanut uusia Optimus Primen roolin jatko-osassa , sekä videopeleissä ja . Lisäksi Cullen on ollut Optimus Primen roolissa myös vuoden 2010 lopulla alkaneessa animaatiosarjassa. Hänet huomioitiin roolistaan Daytime Emmy -ehdokkuudella.


title: Peter Cullen

text: Hänen matalan äänensä ansiosta Cullenia on käytetty useissa elokuvien ja videopelien trailereissa, sekä televisiomainoksien juontajaäänenä.


title: Peter Cullen

text: Vapaa-ajalla Cullen osallistuu usein rodeotapahtumiin. Hän pitää erityisesti hevosista ja omistaa oman maatilan. Cullenilla on kolme lasta: Clay, Claire ja Pilar E. Cullen, joista Clay Cullen on sijaisnäyttelijä. Hänellä on myös yksi lapsenlapsi.


title: Frank Baumann

text: Frank Baumann (s. 29. lokakuuta 1975 Würzburg, Länsi-Saksa) on saksalainen jalkapalloilija, joka edusti 1. FC Nürnbergiä ja Werder Bremeniä. Hän oli pelipaikaltaan keskikenttäpelaaja.


title: Frank Baumann

text: Baumann aloitti uransa 1. FC Nürnbergissä, jossa hän pelasi vuosien 1994–1999 välillä lähes sata ottelua. Vuonna 1999 Baumann siirtyi Werder Bremeniin, jossa hän toimi sittemmin joukkueen kapteeninakin.


title: Frank Baumann

text: Saksan maajoukkuetta Baumann edusti 28 kertaa ja teki kaksi maaottelumaalia. Debyyttinsä maajoukkueessa hän teki 14. marraskuuta 1999 Oslossa 1–0-voitto-ottelussa Norjaa vastaan. Hän on edustanut maataan vuoden 2002 MM -ja vuoden 2004 EM-kisoissa.


title: Koharu Kusumi

text: Koharu Kusumi (, s. 15. heinäkuuta 1992, Nagaoka, Niigatan prefektuuri, Japani) on japanilainen J-pop-laulaja ja ääninäyttelijä.


title: Koharu Kusumi

text: Kusumi oli kokoonpanoltaan vaihtuvan Morning Musume -yhtyeen 7. sukupolven ainoa jäsen. Hän osallistui Hello! Project -tyttöbändikollektiiviin kuuluvan Morning Musumen vuoden 2005 koelauluihin, ja hänet valittiin yhtyeen jäseneksi keväällä 2005. Hän oli tuolloin vain 12-vuotias. Koelaulut ja Kusumin debyyttikonsertti esitettiin Hello! Morning TV-ohjelmassa.


title: Koharu Kusumi

text: Koharu julkaisi Hello! Projectissa useita singlejä ja albumeja. Hänen soolojulkaisunsa on julkaistu nimellä ”Tsukishima Kirari starring Kusumi Koharu”. Tsukishima Kirari on animehahmon nimi, jonka ääninäyttelijänä Koharu toimi Kirarin Revolution -animessa vuosina 2006–2009. Kusumi oli johtavassa roolissa Morning Musumen 31. singlessä. Hänet valittiin myös Morning Musumen 10. juhlavuoden erikoisyksikkö Morning Musume tanjō 10-nen kinentaihin. Yksikön 24. tammikuuta 2007 julkaistussa singlessä ”Bokura ga ikiru My Asia” Koharu sai selkeästi yhden päärooleista. Morning Musumen 34. singlessä ”Onna ni sachi Are” Kusumi sai johtoroolin live-esityksissä. Tanssikoreografiassa hän on keskimmäisellä paikalla, joka on perinteisesti kuulunut Ai Takahashille.


title: Koharu Kusumi

text: Kusumi on kuulunut Hello! Projectin kickball-joukkue Metro Rabbits H.P.:hen sen muodostamisesta, vuodesta 2006 lähtien.


title: Koharu Kusumi

text: Koharu lähti eli ”valmistui” Morning Musumesta ja Hello! Projectista 6. joulukuuta 2009. Hän ilmoitti syyksi aikomuksensa ryhtyä malliksi.


title: Stop töhryille

text: Stop töhryille oli Helsingin kaupunginvaltuuston vuonna 1998 aloittama hanke, jonka tarkoituksena oli poistaa graffitit, tarrat, tägit, julisteet ja muu niin sanottu katutaide Helsingin katukuvasta. Hanke noudatti niin sanottua nollatoleranssilinjaa, jonka mukaan sotketut seinät puhdistetaan heti graffitien ilmestymisen jälkeen. Helsingin kaupunki lopetti Stop töhryille -kampanjan, mutta jatkaa graffitien ja tarranliimaajien vastaista työtä.


title: Stop töhryille

text: Stop töhryn toimintaperiaatteena oli se, että Helsingin kaupunki ostaa yksityiseltä yritykseltä vartiointipalveluita valvomaan kaupungin omistamien kiinteistöjen sekä kaupungille kuulumattomien kiinteistöjen siisteyttä.


title: Stop töhryille

text: Hankkeen kustannukset olivat vajaa miljoona euroa vuodessa. Hankkeen seurauksena Stop töhryille -hankkeen omien tilastojen mukaan graffitien, tarrojen ja julisteiden määrä vähentyi huomattavasti. Helsingin kaupungin rakennusviraston julkaisun mukaan monet kokivat hankkeen toiminnan myönteisenä.


title: Stop töhryille

text: Hanke sai osakseen myös arvostelua. Paavo Arhinmäki ja kuusi muuta Helsingin kaupunginvaltuutettua tekivät 12. maaliskuuta 2008 aloitteen osan Stop töhryille -hankkeeseen varatusta rahasta käyttämiseen nuorisotyöhön. Aloitteessa arvosteltiin sitä, että Helsingin kaupunki ei ole tarjonnut graffitimaalareille myönteisiä ennalta ehkäiseviä tapoja ilmaista itseään ja että rahaa menee jatkuvasti suhteessa enemmän vartiointiliikkeen kuluihin kuin itse graffitien puhdistamiseen.


title: Stop töhryille

text: Helsingin kaupungin rakennusviraston Stop töhryille synnytti Helsingin nuorisotoimen sidosryhmäpiirissä vastaliikkeen, joka pyrkii vastineeksi nollatoleranssille muodostamaan joustotoleranssin, jonka mukaan ankarasta linjasta pitäisi luopua sekä sallia graffiti joillain alueilla. Liike synnytti Töhryfest-nimisen mielenosoituksen vastalauseeksi Finlandia-talossa pidetylle Stop töhryille -kampanjan kymmenvuotisjuhlatilaisuudelle. Vuonna 2009 Suvilahteen perustettiin laillinen graffitientekopaikka josta tuli varsin suosittu ja se palkittiin vuoden 2010 alussa Helsingin kulttuuritoimen myöntämällä vuoden 2009 kulttuuriteko -palkinnolla.


title: Miki Fujimoto

text: Miki Fujimoto (; s. 26. helmikuuta 1985 Takikawa, Hokkaidō) on japanilainen poplaulaja ja idoli.


title: Miki Fujimoto

text: Osallistuttuaan Morning Musume -yhtyeen koe-esiintymiseen vuonna 2000 Fujimoto otettiin osaksi Hello! Project -kollektiivia sooloartistina. Ensimmäisen singlensä "Aenai nagai nichiyōbi" hän julkaisi vuonna 2002 ja sai suosiota idolille tyypillisen ulkonäkönsä ansiosta. Osallistuttuaan NHK:n Kōhaku-utagassen -musiikkiohjelmaan hänet otettiin Morning Musumen jäseneksi. Hän toimi Hello! Projectissa vuoteen 2009 saakka.


title: Andreas Reinke

text: Andreas Reinke (s. 10. tammikuuta 1969) on saksalainen entinen jalkapallomaalivahti.


title: Andreas Reinke

text: Ennen edusti urallaan kotimaansa Werder Bremeniä, espanjalaista Real Murciaa, kreikkalaista Iraklista sekä saksalaisia Kaiserslauternia, St. Paulia ja HSV:tä. Hänen suurimmat saavutuksensa ovat kaksi Bundesliigan mestaruutta (Kaiserslauternissa vuonna 1998 ja Bremenissä vuonna 2004). Hän on ainoa maalivahti, joka on pystynyt voittamaan Saksan-mestaruuden kahdessa eri seurassa. Kaudella 2002–2003 hän oli päästettyjen maalien keskiarvolla mitattuna Espanjan Segunda Divisiónin paras maalivahti.


title: All Is Full of Love

text: All Is Full of Love on viides ja viimeinen single islantilaisen Björkin albumilta "Homogenic". Albumilla esiintyvä versio kappaleesta on eri kuin musiikkivideolla. Musiikkivideon on ohjannut Chris Cunningham, ja siinä on kaksi robottia. Kappale on ensimmäinen "Greatest Hits" -albumilla.


title: Aya Ishiguro

text: Aya Ishiguro (s. 12. toukokuuta 1978) on yksi japanilaisen Morning Musume-popyhtyeen alkuperäisestä viidestä jäsenestä, joista tosin yksikään ei enää ole yhtyeessä mukana. Morning Musumesta eroamisensa jälkeen hän on kirjoittanut kaksi kirjaa "Musume Kara Mama e-Ishiguro Aya no LOVE2 KO Sodate Revolution" (2003) ja "Ko Sodate Project!" (2004).


title: Aya Ishiguro

text: Aya meni naimisiin japanilaisen rockyhtyeen LUNA SEAn jäsenen kanssa toukokuussa 2000. Hänellä on myös lapsia.


title: Natsumi Abe

text: Natsumi Abe (; s. 10. elokuuta 1981, Hokkaidō) on japanilainen poplaulaja ja idoli. Hänen uransa alkoi vuonna 1998 yhtenä Hello! Project -kollektiiviin kuuluvan Morning Musume -yhtyeen alkuperäisistä jäsenistä.


title: Natsumi Abe

text: Soolouralle Abe lähti julkaistuaan ensimmäisen oman singlensä "22-sai no watashi" vuonna 2003 ja sooloalbuminsa "Hitoribocchi" helmikuussa 2004. Hän julkaisi cover-kappaleita sisältäneen albumin "Smile..." vuonna 2014 ja albumin "Hikari e – Classical & Crossover" vuonna 2015. Albumi "Dreams", myös vuodelta 2015, sisälsi cover-kappaleiden lisäksi uusia sävellyksiä.


title: Natsumi Abe

text: Laulajanuransa lisäksi Abe on työskennellyt myös näyttelijänä.


title: Kaori Iida

text: Kaori Iida (, s. 8. elokuuta 1981 Sapporo, Hokkaidō) on japanilainen poplaulaja ja idoli. Hän oli yksi Hello! Project -kollektiiviin kuuluvan Morning Musume -tyttöbändin alkuperäisistä jäsenistä. Yhtye aloitti esiintymisen vuonna 1998.


title: Kaori Iida

text: Iida esiintyi Morning Musumessa vuoteen 2005 saakka ja lähti sen jälkeen soolouralle. Hän on toiminut näyttelijänä ja esiintynyt televisio-ohjelmissa. Hän liittyi Morning Musumen entisten jäsenten muodostamaan Dream Morning Musume -yhtyeeseen vuonna 2011 ja julkaisi pitkän tauon jälkeen sooloalbumin "Ondas" vuoden 2016 heinäkuussa.


title: Rosie Swale-Pope

text: Rosie Swale-Pope (s. 1946) on brittiläinen nainen, joka on juossut maailman ympäri. Syyksi hän on kertonut sen, että miehensä kuoltua eturauhassyöpään, Rosie todella ymmärsi, että elämä on arvokas ja että sen aikana täytyy kokea mahdollisimman paljon. Hän myös yrittää kerätä rahaa hyväntekeväisyyteen. Rosie aloitti urakkansa vuonna 2003.


title: Rosie Swale-Pope

text: Swale-Popen reitti:


title: Asuka Fukuda

text: Asuka Fukuda (, s. 17. joulukuuta 1984) on yksi Morning Musume -yhtyeen alkuperäisjäsenistä. Hän erosi ensimmäisenä jäsenenä yhtyeestä 18.4.1999 jatkaakseen opiskelujaan. Hänen ainoaksi albumikseen yhtyeen kanssa jäi vuonna 1998 julkaistu First Time.


title: Michael Barnes

text: Michael Barnes (s. 24. kesäkuuta 1988 Chorley, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan laituri.


title: Michael Barnes

text: Lancaster Cityn paidassa nuorten FA Cupissa pelannut ja menestyksekkään kuuden viikon harjoituskauden ManUn kanssa pelannut Barnes liittyi Manchester Unitedin akademiaan tammikuussa 2006. Debyyttinsä ykkösjoukkueessa hän teki englannin liigacupissa lokakuussa 2006.


title: Sayaka Ichii

text: Sayaka Ichii (; s. 31. joulukuuta 1983 Chiban prefektuuri) on japanilainen poplaulaja ja idoli. Hän liittyi Hello! Project -kollektiiviin kuuluvaan Morning Musume -yhtyeeseen vuonna 1998 yhtenä sen toisen sukupolven jäsenistä. Hän esiintyi yhtyeen Petitmoni-alaryhmässä, mutta ”valmistui” eli lähti yhtyeestä jo vuonna 2000. Julkaistuaan Yūko Nakazawan kanssa albumin "Folk Songs" hän muodosti vuonna 2002 Sharan Q -yhtyeen Taisein ja Naoki Yoshizawan kanssa Ichii Sayaka in Cubic-Cross -yhtyeen. Hän kuitenkin vetäytyi julkisuudesta seuraavana vuonna.


title: Sayaka Ichii

text: Ichii aloitti työskentelyn viihdebisneksessä jälleen vuonna 2009.


title: Valcour Islandin taistelu

text: Valcour Islandin taistelu oli osa Yhdysvaltain vapaussotaa ja se käytiin 11. lokakuuta 1776 Champlainjärven kapeassa salmessa New Yorkin osavaltion rannikon ja Valcour Island -saaren välillä. Sitä on pidetty Yhdysvaltain laivaston ensimmäisenä taisteluna. Vaikka Yhdysvallat hävisi taistelun ja useimmat sen joukkoja johtaneen prikaatikenraali Benedict Arnoldin laivat tuhottiin, brittien oli peräännyttävä talvea varten takaisin Kanadaan ja he joutuivat siirtämän sodankäynnin jatkamisen seuraavaan vuoteen.


title: Valcour Islandin taistelu

text: Amerikkalaisten epäonnistuneen Kanadan sotaretken jälkeen britit lähtivät vastahyökkäykseen saadakseen haltuunsa Champlainjärven eteläpuolella olevan Hudsonjoen laakson ja siten yhdistääkseen Kanadassa olevat joukkonsa New Yorkissa olevien kanssa. Näin he olisivat käytännössä jakaneet siirtokunnat kahtia ja pystyneet tukahduttamaan vallankumouksen.


title: Valcour Islandin taistelu

text: Koska maasto ei soveltunut joukkojen siirrolle maitse ja Champlainjärvi oli amerikkalaisten laivojen hallussa, britit aloittivat oman laivaston rakentamisen Quebecissä, missä heillä oli riittävästi materiaalia ja työvoimaa esirakennettujen laivojen kokoamiseksi. Muun muassa 180 tonnin sotalaiva purettiin ja koottiin uudelleen. Vaikka amerikkalaisetkin kohensivat laivastoaan, tilanteen kärjistyessä briteillä oli kaksinkertainen määrä laivoja, ammuksia ja miehistöä.


title: Valcour Islandin taistelu

text: Aamulla 11. lokakuuta 1776 brittilaivasto, joka käsitti 30 alusta, purjehti Champlainjärvelle, Arnold onnistui pakottamaan britit hyökkäämään kapeassa, kivisessä salmessa rannikon ja Valcour Island -saaren välissä, missä vahvemman brittilaivaston komentaja Guy Carleton ei voinut hyödyntää ylivoimaansa. Seuranneessa useamman tunnin tykkitulituksessa kuitenkin 60 amerikkalaisten merimiestä sai surmansa ja amerikkalaislaivat jäivät alakynteen; osa vaurioitui pahasti ja osa upposi. Myös brittilaivasto kärsi vaurioita ja 40 merimiestä menehtyi.


title: Valcour Islandin taistelu

text: Arnold onnistui jäljellä olevan laivastonsa kanssa pakenemaan paikalta, mutta britit saavuttivat heidät uudestaan ja valtasivat osan amerikkalaisten laivoista miehistöineen. Loput amerikkalaiset pakenivat matalan veden turvin mutta joutuivat jättämään laivansa. Niistä riisuttiin aseet, ammukset ja muu käyttökelpoinen, jonka jälkeen ne poltettiin.


title: Valcour Islandin taistelu

text: Vaikka britit onnistuivatkin tuhoamaan Champlainjärven amerkkalaislaivaston, jatkohyökkäys etelään jouduttiin lykkäämään talven tulon vuoksi ja Carleton siirsi joukkonsa takaisin Kanadaan.


title: Kei Yasuda

text: Kei Yasuda (; s. 6. joulukuuta 1980 Futtsu, Chiba) on japanilainen poplaulaja ja idoli. Hän liittyi vuonna 1998 Hello! Project -kollektiiviin kuuluvaan Morning Musume -yhtyeeseen toisen sukupolven jäsenenä yhdessä Mari Yaguchin ja Sayaka Ichiin kanssa. Morning Musumessa hän toimi Petitmoni-alaryhmässä ja myöhemmin yhtyeen varajohtajana.


title: Kei Yasuda

text: ”Valmistuttuaan” eli lähdettyään Morning Musumesta vuonna 2003 Yasuda jatkoi soolouralla Hello! Projectin yhteydessä.


title: Claudio von Planta

text: Claudio von Planta (s. 16. syyskuuta 1962) on sveitsiläinen kameramies ja ohjaaja.


title: Claudio von Planta

text: Hänet tunnetaan parhaiten kameramiehenä Ewan McGregorin ja Charley Boormanin dokumenttisarjassa Tien päällä Ewan McGregor, jossa kaksikko ajoi moottoripyörillä Lontoosta New Yorkiin vuonna 2004. Sarjan tuottaja palkkasi hänet heti nähtyään Claudion työtodistuksen eikä heillä edes ollut muita vaihtoehtoja. Claudio sai kuitenkin pian tietää ettei hänen sveitsiläinen ajokorttinsa ollut sopiva ja hän joutui käymään ajotestissä, jonka reputti päivää ennen tiimin lähtöä. He sopivat, että Claudio kävisi testin uudestaan 2 viikkoa myöhemmin ja lentäisi tiimin luokse Eurooppaan.


title: Claudio von Planta

text: Claudio työskenteli kameramiehenä mahdollisesti rankimmin tehdäkseen sarjasta totta, vaikkakin hän myös rikkoi pyöränsä useaan otteeseen matkalla. Mongoliassa hänen pyöränsä vahingoittui niin pahasti, että se täytyi lähettää edellä korjattavaksi ja hänelle täytyi ostaa korvaava pyörä siksi aikaa.


title: Harajuuri

text: Harajuuri eli korallijuuri ("Corallorhiza trifida") on laajalle alueelle Pohjois-Amerikassa ja Euraasiassa levinnyt kämmekkälaji. Laji on pääasiassa lehtivihreätön, eli sillä ei ole normaalisti yhteyttäviä lehtiä.


title: Harajuuri

text: Harajuuren maavarresta kasvaa 10–25 cm korkea pysty, hento varsi. Varsi on kukinta-aikana lähes lehtivihreätön, ja väri vaihtelee kellanvalkoisesta rusehtavaan. Kukinta-ajan jälkeen väri muuttuu usein vihertäväksi. Vartta ympyröi muutama tuppimainen, suomumainen lehti. Kukinto on harsu tähkä, jossa on 3–10 pientä, vaaleankeltaista kukkaa. Kukan kehälehdet ovat kapeita ja noin viiden millimetrin pituisia, huuli on lyhyt, ehyt ja kannukseton. Suomessa harajuuri kukkii kesä-elokuussa. Hedelmä on pullea, aluksi vihreä kota. Harajuuren kukinta vaihtelee vuosittain runsaasti. Kasvi saattaa viettää useita vuosia maan alla sienijuurensa varassa ja kukkia vasta olosuhteiden ollessa suotuisat. Myös kukkivien versojen määrä vaihtelee vuosittain hyvin runsaasti.


title: Harajuuri

text: Harajuuri on saanut nimensä juurakostaan. Nimestään huolimatta lajilla ei kuitenkaan ole varsinaista juurta vaan sienijuureksi muuntunut korallimainen, haarova ja juureton maavarsisto, joka saattaa levittäytyä laajallekin alueelle. Sienikumppaninsa kanssa harajuuri kasvaa pääosin lehtivihreättömänä. Kukinta-ajan jälkeinen vihertyminen viittaa siihen, että kasvi pystyy myös jossain määrin yhteyttämään, toisin kuin muut Suomen lehtivihreättömät kämmekät pesäjuuri ("Neottia nidus-avis") ja metsänemä ("Epipogium aphyllum").


title: Harajuuri

text: Harajuurta esiintyy Euroopassa Ranskasta itään läpi Keski- ja Itä-Euroopan Uralille saakka. Etelässä levinneisyysalue rajoittuu Keski-Italiaan ja Balkanille, pohjoisessa Fennoskandiaan ja Pohjois-Venäjälle. Lajia tavataan Euroopassa myös muun muassa Skotlannista ja Islannista. Harajuuren levinneisyysalue jatkuu Aasian puolella läpi Siperian ja Aasian viileiden alueiden Tyynellemerelle saakka. Pohjois-Amerikassa lajia tavataan mantereen pohjois- ja keskiosissa. Harajuuri lienee yksi Suomen yleisimmistä kämmekkälajeista. Sitä voi tavata sopivilla kasvupaikoilla koko Suomesta. Yleisin se on Kainuussa sekä Etelä- ja Keski-Lapissa.


title: Harajuuri

text: Harajuuri on pienen harajuurien suvun ainoa laji, jota esiintyy Pohjois-Amerikan ulkopuolella.


title: Harajuuri

text: Suomessa harajuuren kasvupaikat ovat usein varjoisia, kosteita ja soistuvia havumetsiä, korpia ja viitoja. Sitä voi tavata myös muunkinlaisilta kosteilta kasvupaikoilta, kuten soilta, lähteiköiltä, purojen varsilta ja rantametsistä. Sen juurisienten uskotaan elävän symbioosissa puiden, kuten kuusen, pajun ja koivun, kanssa. Tämän takia laji puuttuu puuttomilta kasvupaikoilta, esimerkiksi pohjoisen tunturipaljakoilta.


title: Harajuuri

text: Kukka- ja raatokärpäset ovat harajuuren tärkeimmät pölyttäjät. Monesta muusta kämmekkälajista poiketen kasvi ei kuitenkaan ole erikoistunut mihinkään tiettyyn pölyttävään hyönteislajiin. Pölyttäjien puuttuessa harajuuri on itsepölyttyvä.


title: Rika Ishikawa

text: Rika Ishikawa (; s. 19. tammikuuta 1985 Yokosuka, Kanagawa) on japanilainen poplaulaja, näyttelijä ja malli. Hän esiintyi vuodesta 2000 lähtien Hello! Project -kollektiiviin kuuluvassa Morning Musume -yhtyeessä ja sen Tanpopo- ja Country Girls -alaryhmissä. Morning Musumesta hän lähti vuonna 2005, mutta jatkoi uraansa Hello! Projectin yhteydessä muun muassa Ecomoni- ja Def.Diva-yhtyeissä.


title: Jarmila Kratochvílová

text: Jarmila Kratochvílová (s. 26. tammikuuta 1951 Golčův Jeníkov, Tšekkoslovakia) on tšekkiläinen 400 ja 800 metrin juoksun maailmanmestari, 400 metrin olympiahopeamitalisti ja 800 metrin maailmanennätyksen haltija. Aiemmin hänen nimissään oli myös 400 metrin maailmanennätys. Kratochvílová kehittyi juoksijana myöhään ja hän kärsi urallaan myös loukkaantumisista ja sairauksista. Hän oli itäsaksalaisen Marita Kochin varjossa lähes koko uransa – parhaimmillaan hän oli vuonna 1983, 32-vuotiaana.


title: Jarmila Kratochvílová

text: Kratochvílová sijoittui 400 metrillä kuudenneksi San Sebastiánin EM-hallikilpailuissa 1977. Seuraavana vuonna hän karsiutui samalla matkalla alkuerissä Milanon EM-hallikilpailuissa ja välierissä Prahan EM-kilpailuissa. Hän saavutti 400 metrillä hopeaa sisäratojen EM-kilpailissa Wienissä 1979 ajalla 51,81.


title: Jarmila Kratochvílová

text: Kratochvílová saavutti Moskovan olympialaisissa 1980 hopeaa 400 metrillä tuolloisella ennätyksellään 49,46. Hän voitti saman matkan sisäratojen Euroopan-mestaruuden Grenoblessa 1981 ajalla 50,07. Hän uusi mestaruutensa Milanossa 1982 edelleen voimassa olevalla maailmanennätysajalla 49,59. Saman vuoden Ateenan EM-kilpailuissa hän saavutti 400 metrillä hopeaa Tšekkoslovakian emmätysajalla 48,85. Lisäksi hän juoksi ankkuriosuuden hopeaa saaneessa maansa 4 × 400 metrin viestijoukkueessa.


title: Jarmila Kratochvílová

text: Kratochvílová voitti 400 metrin sisäratojen Euroopan-mestaruuden jälleen Budapestissa 1983 ajalla 49,69. Hän osallistui 26. heinäkuuta Münchenissä 800 metrin kilpailuun, ilmoittamansa mukaan harjoitusmielessä. Hän teki kilpailussa maailmanennätyksen ajalla 1.53,28. Maailmanennätys on edelleen rikkomatta (marraskuussa 2017), ja siitä on tullut yksi kaikkien aikojen pisimpään säilyneistä yleisurheilun maailmanennätyksistä.


title: Jarmila Kratochvílová

text: Elokuussa 1983 Kratochvílová haki tuplamestaruutta yleisurheilun ensimmäisistä MM-kilpailuista Helsingissä. Hän voitti 800 metriä ajalla 1.54,68 ja teki 400 metrillä uuden maailmanennätyksen, 47,99. Se on kaikkien aikojen toiseksi paras aika edelleen marraskuussa 2017. Lisäksi hän juoksi ankkuriosuuden hopeaa saaneessa Tšekkoslovakian joukkueessa 4 × 400 metrin viestissä. Mainittakoon, että Marita Koch oli ollut loukkaantuneena harjoituskaudella, juoksi siksi 200 metriä ja voitti matkan.


title: Jarmila Kratochvílová

text: Kratochvílová voitti sisäratojen Euroopan-mestaruuden 200 metrillä Göteborgissa 1984 ajalla 23,02. Rooman MM-kilpailuissa 1987 hän sijoittui 800 metrillä viidenneksi ajalla 1.57,81.


title: Jarmila Kratochvílová

text: WR= maailmanennätys, NR = maan ennätys


title: Mallorcanpaimenkoira

text: Mallorcanpaimenkoira ("ca de bestiar") on espanjalainen koirarotu. Kotimaassaan sen populaatiokoko oli vuonna 2007 448 yksilöä, joista uroksia 239 ja narttuja 209.


title: Mallorcanpaimenkoira

text: Mallorcanpaimenkoira on suurikokoinen, sopusuhtainen ja lihaksikas. Se on vahva ja ketterä ja antaa maatiaismaisen vaikutelman. Uros on 66–73 cm (keskiarvo 71,5 cm) ja narttu 62–68 cm (keskiarvo 65 cm) korkea. Narttujen keskimääräinen paino on noin 35 kg ja urosten noin 40 kg. Yleensä karvapeite on lyhyt (1,5–3 cm pitkää), mutta rodusta on olemassa myös pitkäkarvainen muunnos (karva 7 cm pitkää). Arvostetuin väri on kiiltävän musta, mutta myös muut mustan sävyt ovat sallittuja. Pienet valkoiset merkit kaulassa, rinnassa ja käpälissä hyväksytään.


title: Mallorcanpaimenkoira

text: Mallorcanpaimenkoira on oppivainen, rohkea, omanarvontuntoinen ja älykäs. Se on omistajalleen erittäin uskollinen, mutta ei yleensä pidä vieraista. Se ei hyväksy muita koiria ja on taipuvainen haastamaan riitaa. Sen käytös on toisinaan suorastaan arvaamatonta. Nuorena se on hyvin varautunut ja varovainen. Mallorcanpaimenkoiraa arvostetaan kotiseudullaan nimenomaan hyvänä työkoirana, ja se halutaan myös säilyttää sellaisena. Siitä ei haluta tehdä seura- ja näyttelykoiraa, koska se on aina ollut ennen kaikkea hyvä paimen- ja vahtikoira.


title: Mallorcanpaimenkoira

text: Mallorcanpaimenkoira on peräisin Baleaareilta. Se on vanha työkoira, joka säilyi kauan puhtaana kotisaarellaan Mallorcalla. Mannereurooppalaisten rotujen levittyä sinne se alkoi kuitenkin sekoittua niiden kanssa. Mallorcandoggin uskotaan kehittyneen mallorcanpaimenkoiran ja englanninbulldoggin jälkeläisistä ja ca de cabrerin ("vuohikoira") mallorcanpaimenkoiran ja ibizanpodencon jälkeläisistä.


title: Mallorcanpaimenkoira

text: Osa paikallisista teki myös tarkoituksella risteytyksiä muiden rotujen kanssa, jotta käyttöominaisuudet paranisivat. Kun toivottiin hyvää paimenkoiraa, narttu astutettiin saksanpaimenkoiran kanssa. Kun haluttiin hyvä vahtikoira, käytettiin mastiffiurosta.


title: Mallorcanpaimenkoira

text: Valitettavasti mallorcanpaimenkoiran sulautuminen muihin rotuihin on aiheuttanut sen, että puhdasrotuisia yksilöitä ei juurikaan tapaa Mallorcan ulkopuolella. Suomessa on yksi rekisteröity koira, Alankomaissa muutamia ja Yhdysvalloissa pari. Vastaavasti esimerkiksi Saksassa suuri osa kannasta on rekisteröimättömiä, taustaltaan mahdollisesti sekarotuisia koiria.


title: Leveälehtikämmekkä

text: Leveälehtikämmekkä eli baltiantoukokämmekkä ("Dactylorhiza baltica", aikaisemmin "D. majalis" subsp. "baltica", myös "D. longifolia") on liuskakämmeköihin kuuluva, lähinnä Keski- ja Itä-Euroopassa kasvava kämmekkäkasvi. Laji on Suomessa luokiteltu äärimmäisen uhanalaiseksi.


title: Leveälehtikämmekkä

text: Kasvi sekoitetaan usein Keski-Euroopassa esiintyvään toukokämmekkään, josta se kuitenkin poikkeaa pääosin lehtien perusteella.


title: Leveälehtikämmekkä

text: Leveälehtikämmekkä kasvaa 30–50 cm korkeaksi. Sen varsi on tanakka, paksu ja varren keskiontelo on selvä. Juurimukula on syvään liuskainen. Kapeansoikeita, pitkiä lehtiä on 4–8 kappaletta. Lehdet ovat päältä tummanvihreitä ja ruskeatäpläisiä, alta vaaleanvihreitä ja täplättömiä. Kukinto on hyvin pitkä ja tiheä. Kukat ovat väriltään tummanpunaisia ja tummakirjailuisia. Kukkien alimmat tukilehdet ovat selvästi kukkia pidempiä, ja tukilehtien laidat ovat hienosahaisia. Kukan huuli on kolmiliuskainen ja kannuksellinen. Leveälehtikämmekkä kukkii Suomessa kesäkuussa. Muista liuskakämmeköistä poiketen leveälehtikämmekkä tekee usein kaksi uutta mukulaa ja lisääntyy sillä tavoin myös kasvullisesti.


title: Leveälehtikämmekkä

text: Kasvi muistuttaa maariankämmekkää, mutta on sitä suurempikokoinen. Yksittäinen kukka muistuttaa kalkkimaariankämmekkää, joskin huulen liuskat ovat yleensä hieman pyöreäpäisiä. Suurikokoisen kukinnon varsi on paksumpi kuin edellä mainituilla lajeilla.


title: Leveälehtikämmekkä

text:
Leveälehtikämmekkää tavataan Pohjois-Saksasta Baltiaan ja Länsi-Venäjälle. Suomesta tunnettiin aiemmin vain yksi monivartinen leveälehtikämmekkäyksilö Dragsfjärdin saaristosta. Kasvi löydettiin vuonna 1985. Toukokuussa 2008 havaittiin kasvin tulleen varastetuksi. Toinen havainto on mainittu Koillismaalta. Uusien kasvupaikkojen löytyminen Suomesta ei olisi kuitenkaan yllättävää, sillä kasvin pienikokoiset siemenet voivat levitä kauaskin tuulen mukana Baltian kasvualueilta.
Vuonna 2009 leveälehtikämmeköitä löydettiinkin mm. itäiseltä Uudeltamaalta.


title: Leveälehtikämmekkä

text: Leveälehtikämmekkää tavataan kuivilla, kalkkipitoisilla niityillä. Laji on kalkinsuosija.


title: Mika Todd

text: Mika Todd (s. 28. toukokuuta 1984) on laulaja. Hän oli yksi Havaijilla järjestetyn Hello! Project auditionin voittajista. Ryhmä sai nimekseen Coconuts Musume ja hän oli siinä vuosina 1999-2004. Vuonna 2000 Tsunku liitti hänet yhteen Morning Musumen alaryhmistä: Minimoni. Mika on puoliksi japanilainen puoliksi yhdysvaltalainen. Hänen japanilainen nimensä on Mika Kurosawa. Vuonna 2004 Mika erosi kummastakin ryhmästä ja lähti opiskelemaan musiikkia Los Angelesiin. Mika on esiintynyt monissa h!p:n sekoitusryhmissä, esimerkiksi Aoiro 7ssä ja 10-nin Matsurissä.


title: Miehenkämmekkä

text: Miehenkämmekkä ("Orchis mascula") on lähinnä Euroopassa tavattava, punakukkainen kämmekkäkasvi. Suomessa lajia tavataan Ahvenanmaalla, jossa se on rauhoitettu.


title: Miehenkämmekkä

text: Tanakkavartinen miehenkämmekkä kasvaa 25–40 cm korkeaksi. Varsi on yläosastaan punertava. Juurimukulat ovat pieniä ja munanmuotoisia. Lehdet ovat ruusukemaisesti varren tyvellä. Väriltään ne ovat vihreitä ja yläpinnaltaan täplättömiä tai joskus täpläisiä. Ylälehdet ovat tuppimaisia ja suojelevat kukintoa. Kukinto on harsuhko, usein pitkä, lieriömäinen tähkä. Kukkien tukilehdet ovat kalvomaisia. Tummanpunaisia kukkia on tavallisesti 10–20 kappaletta, joskus jopa yli 50. Kukka on isohko, huulen keskiosa on muuta kukkaa vaaleampi. Kukan ylimmät kehälehdet ovat siirottavia, mutta eivät ole yhteenkaartuvia. Kukan tuoksu on epämiellyttävä ja muistuttaa lähinnä kissanpissaa. Suomessa miehenkämmekkä kukkii touko-kesäkuussa.


title: Miehenkämmekkä

text: Miehenkämmekän kukinta tapahtuu samoihin aikoihin kuin seljakämmekällä ("Dactylorhiza sambucina"), jonka punaisesta värimuodosta miehenkämmekkä eroaa muun muassa ylöspäin osoittavan kannuksensa ansiosta. Seljakämmekällä kannus osoittaa alaspäin ja kukinto on tiheä ja kartiomainen.


title: Miehenkämmekkä

text: Sekä suomenkielisen että tieteellisen nimensä miehenkämmekkä on saanut pyöreistä, kiveksiä muistuttavista juurimukuloistaan.


title: Miehenkämmekkä

text: Miehenkämmekkää tavataan lähes koko Länsi- ja Keski-Euroopassa sekä satunnaisemmin Itä-Euroopassa Baltiasta Länsi-Venäjälle ja -Ukrainaan. Pohjoisessa lajin levinneisyysalue ulottuu Keski-Ruotsiin ja Norjassa rannikolla aina Napapiirin korkeudelle saakka. Lisäksi miehenkämmekkää tavataan myös Pohjois-Afrikassa, Kaukasuksella ja Vähässä-Aasiassa. Suomessa miehenkämmekkää kasvaa ainoastaan Ahvenanmaalla, jossa lajin painopiste on selvästi eteläisessä saaristossa, etenkin Lemlandin kunnassa. Vaikka miehenkämmekkä on harvinainen kasvi, paikallisesti sitä voidaan tavata erittäin runsaasti kuten esimerkiksi Nåtön luonnonsuojelualueella.


title: Miehenkämmekkä

text: Miehenkämmekkä kasvaa lehtoniityillä ja niityillä. Laji on kalkinsuosija. Miehenkämmekkä on harvinaistunut monin paikoin Euroopassa laidunnuksen loputtua. Myös keräily on verottanut kantaa. Vaikka laji on myös Ahvenanmaalla harvinaistunut, lajin nykytilanne on vakaa. Lähes kaikki sen tunnetuista esiintymistä sijaitsee suojelualueilla, mikä tekee siitä parhaiten suojeltuja kasvilajeja Suomessa. Laji on selvästi hyötynyt suojelualueiden hoitoniitoista.


title: Miehenkämmekkä

text: Pohjois-Euroopassa miehenkämmekän pölyttäjinä vierailevat pääasiassa erilaiset mesipistiäiset, kuten kimalaiset, sarvimehiläiset, maamehiläiset ja loiskimalaiset. Kasvi huijaa pölyttäjiä näyttävillä kukillaan, jotka kuitenkin ovat medettömiä.


title: Kuin raivo härkä

text: Kuin raivo härkä ("Raging Bull") on yhdysvaltalainen elämäkerrallinen draamaelokuva. Vuonna 1980 valmistunut elokuva käy läpi nyrkkeilijä Jake LaMottan elämää. Elokuvan on ohjannut Martin Scorsese ja käsikirjoittanut Paul Schrader ja Mardik Martin LaMottan muistelmien "" pohjalta.


title: Kuin raivo härkä

text: Robert De Niro näyttelee temperamanttista ja vainoharhaista, mutta sitkeää nyrkkeilijää Jake LaMottaa, joka vieraantuu ystävistään ja perheestään. Elokuvassa esiintyy lisäksi Joe Pesci LaMottan veljenä ja managerina, Cathy Moriarty pahoinpideltynä vaimona ja sivurooleissa Nicholas Colasanto, Theresa Saldana sekä Frank Vincent.


title: Kuin raivo härkä

text: Elokuva oli ehdolla kahdeksaan Oscariin (mm. paras elokuva), joista se voitti kaksi, kun De Niro palkittiin parhaasta miespääosasta ja Thelma Schoonmaker parhaasta leikkauksesta. De Niro voitti lisäksi Golden Globen ja Schoonmaker BAFTAn, jolla palkittiin myös Pesci parhaasta uudesta tulokkaasta.


title: Kuin raivo härkä

text:
Yhdysvaltain kansalliskirjasto on nimennyt elokuvan "kulttuurisesti merkittävästi" ja valinnut sen National Film Registryyn suojeltavaksi. Se on myös Yhdysvaltain elokuvainstituutin kautta aikojen 100 parhaan yhdysvaltalaisen elokuvan listalla sijalla 24. Elokuva on myös Yhdysvaltain elokuvainstituutin ja Internet Movie Databasen parhaiden urheiluelokuvien listoilla ensimmäisenä.Ehdokkaana:
Ehdokkaana:
Ehdokkaana:


title: Sayumi Michishige

text: Sayumi Michishige (; s. 13. heinäkuuta 1989 Ube, Yamaguchi) on japanilainen poplaulaja ja idoli. Hän liittyi Hello! Project -kollektiiviin kuuluvaan Morning Musume -yhtyeeseen 6. sukupolven jäsenenä vuonna 2003; yhtyeen 19. single "Shabondama" oli ensimmäinen, jolla hän oli mukana. Hän sai suosiota omaperäisen luonteensa ja kauniin ulkonäkönsä ansiosta. Vuodesta 2012 hän toimi yhtyeen johtajana.


title: Sayumi Michishige

text: Michishige ”valmistui” eli lähti Hello! Projectista vuonna 2014. Hän oli tuolloin ollut Morning Musumessa yli 4 000 päivän ajan ja oli siten yhtyeen pitkäaikaisin jäsen.


title: Edge

text: Edge voi tarkoittaa ainakin seuraavia:


title: Soikkokaksikko

text: Soikkokaksikko ("Listera ovata", syn. "Neottia ovata") on Euraasiassa kasvava kämmekkälaji. Suomessa soikkokaksikko on rauhoitettu Suomessa Ahvenanmaata lukuun ottamatta.


title: Soikkokaksikko

text: Herttakaksikon tapaan soikkokaksikkokin tunnetaan myös tieteellisellä sukunimellä "Neottia".


title: Soikkokaksikko

text: Soikkokaksikko on sekä sukunsa että muiden kämmekkäkasvien joukosta helposti tunnistettava kasvi. Kasvilla on suikerteleva vaakajuurakko, jonka avulla se lisääntyy kasvullisesti ja muodostaa kasvustoja. Noin 20–60 senttimetriä korkean kasvin varsi on tanakka. Varren alaosassa on lähes vastakkain kaksi soikeaa, 5–20 cm pitkää lehteä. Niiden keskeltä nousee runsaskukkainen, 7–25 cm pitkä tähkämäinen kukinto. Yksittäisten, pitkähuulisten kukkien väri vaihtelee vihreästä rusehtavaan. Kukan kannukseton huuli on 1–1,5 pitkä ja sen kärki kaksiliuskainen. Kukan muut kehälehdet ovat noin 0,5 cm pitkiä ja toisiaan kohti kaartuvia. Huulen tyvellä on mesijuova, josta juovat pienet hyönteiset pölyttävät kukan. Pölyttämättömän kukan huuli osuu kukinnon varteen, mutta myöhemmin se nousee laskusillan tapaan ylös, jotta pölyttäjät eivät enää turhaan kävisi kukassa. Suomessa soikkokaksikko kukkii kesä-heinäkuussa. Hedelmä on pystyhkö, pullea kota. Teriö säilyy usein tuoreena siementen varisemiseen asti, jopa elokuulle.


title: Soikkokaksikko

text: Soikkokaksikkoa tavataan lähes koko Euroopasta pohjoisimpia alueita lukuun ottamatta. Levinneisyysalue ulottuu keskisen Venäjän läpi Länsi-Siperiaan ja Keski-Aasiaan. Lajia tavataan myös muun muassa Kaukasuksella, Turkissa ja Iranissa. Soikkokaksikkoa on löytynyt tulokkaana myös Pohjois-Amerikasta.


title: Soikkokaksikko

text: Suomessa soikkokaksikkoa kasvaa harvinaisena lähes koko maassa, eniten eteläisessä Suomessa. Yleinen laji on kuitenkin ainoastaan Ahvenanmaalla, jossa se lienee pääsaaren yleisin kämmekkälaji.


title: Soikkokaksikko

text: Soikkokaksikko kasvaa rehevillä ja kosteilla niityillä, letoilla, lehdoissa ja korpimetsissä. Aikaisemmin laji hyötyi perinteisestä niitty- ja karjataloudesta, mutta on nykyään suuresti taantunut luonnonlaidunten umpeenkasvun takia. Laji on kalkinsuosija.


title: Transformers: Armada

text: Transformers: Armada (Chō Robotto Semetai Toransufōmā: Maikuron Densetsu) on Aeon Inc. studion tuottama animesarja, joka aloitti uuden jatkumon Transformers-universumissa vuonna 2002. Sarja on myös Unicron-trilogian ensimmäisen osa. Sarjaan kuului myös Hasbron ja Takaran tuottama lelusarja vuosina 2002-2003. Sarja esitettiin poikkeuksellisesti Yhdysvalloissa ensin vuonna 2002 elokuussa ja Japanissa 10. tammikuuta 2003. Suomessa sarjaa esitettiin MTV3 kanavalla lauantaisin 6. syyskuuta 2003 - 23. heinäkuuta 2005 välisenä aikana.


title: Transformers: Armada

text: Tarina alkaa siitä, kun Cybertronin suuresta sodasta on kulunut noin 4 miljoonaa vuotta, kun kolme nuorta lasta vahingossa aktivoivat aluksen, joka lähettää signaaleja Cybertroniin. Decepticonit näkevät tilaisuutensa tulleen napata Mini-Conit, joiden avulla he suunnittelevat voittavansa sodan Autobotteja vastaan. Nyt sekä Autobotit että Decepticonit matkaavat maapallolle napatakseen Mini-Conit, jotka yhdistettynä isompaan transformeriin antavat lisävoimia. Näin alkoi jälleen sota Autobottien ja Decepticonien kesken.


title: Transformers: Armada

text: Sarjakuvaa alkoi julkaista yhtiö nimeltä Dreamwave, vuonna 2002. Sarjakuva edusti Transformereiden uutta tulemista. Sarjan alussa käsikirjoittajana toimi Chris Sarracini, jonka jälki oli kuitenkin erittäin heikkoa. Armada keskittyi lapsipäähenkilöiden ja Miniconien välisiin seikkailuihin ja kehnoon tilannekomiikkaan. Myöskään itse transformereista ei ollut suurempaa ihmettä. Sarja vaikutti pitkään putoavan kuoppaan, mutta yllättäen tilanne muuttui, kun kirjoittajaa vaihdettiin ja puikkoihin tuli Transformers-veteraani Simon Furman, joka korjasi virheet. Sarja muuttui iloisesta pikkulapsille suunnatusta robottiseikkailusta todella, todella synkäksi ja lapsipäähenkilöt sekä Mini-Conit työnnettiin syrjään. Furman toi kuvioihin mukaan alkuperäisestä, kymmenen vuotta aikaisemmin kirjoittamastaan Generation 1 sarjakuvasta paljon hahmoja, tilanteita ja mystiikkaa. Tarinassa vilahtaa lyhyesti jopa alkuperäinen Galvatron ja rinnakkaistodeellisuuskäsityksistäkin vihjaillaan muutamaan otteeseen. Sarjan lopussa Unicron saapuu Cybertronille ja Autobotit sekä Decepticonit joutuvat liittoutumaan ja taistelemaan kotimaailmansa puolesta.